open-index/open-wikipedia-markdown huggingface dataset:
合一堂香港堂

**合一堂香港堂**全名**中華基督教會合一堂香港堂**，係香港中華基督教會合一堂嘅總堂，喺香港島半山區般咸道2號，1926年起，喺1990年被列為二級歷史建築，2011年10月24號改評為香港一級歷史建築。

## 史
合一堂香港堂係香港第一座由華人教徒夾錢起嘅基督教堂，喺1926年10月10號啟用。合一堂香港堂前身係倫敦傳道會嘅道濟會堂，後來會堂加入咗中華基督教會，佢哋嘅華人教徒夾錢起新堂址之後就改名叫合一堂。

## 設施
*合一堂幼稚園
*職員宿舍
*停車場
*教堂

## 參考
*1444 幢歷史建築物簡要，古物古蹟辦事處

## 出面網頁
* 中華基督教會合一堂香港堂
孤軍雄心

《**孤軍雄心**》（***The Patriot***）係一部2000年嘅美國歷史戰爭電影，由羅倫艾默烈治執導。主演係米路吉遜、Chris Cooper、希夫烈達、積遜艾薩斯。

## 演員
* 米路吉遜 飾 Benjamin Martin
* 希夫烈達 飾 Gabriel Edward Martin
* Gregory Smith 飾 Thomas Martin
* Trevor Morgan 飾 Nathan Martin
* Bryan Chafin 飾 Samuel Martin
* 積遜艾薩斯 飾 Colonel William Tavington
* Chris Cooper 飾 Colonel Harry Burwell
域多利精神病院

**域多利精神病院**係香港早期嘅精神病院，喺香港島西營盤東邊街盡頭近般咸道，喺1884年啟用，之後歷經擴建，到咗1961年先被全新嘅青山醫院取代。而家嗰度僅存**舊華人精神病院**（**Old Lunatic Asylum**），而家被用作做**東邊街[[美沙酮]]診所**。三層高嘅主樓同隔籬單層嘅職員宿舍已被評為香港二級歷史建築。

## 史
1875年之前，香港嘅外籍精神病人會被禁錮喺域多利監獄，華籍病人就囚禁喺東華醫院嘅「癲人房」裏面。當時，香港政府認為需要另設地方畀精神病人，就喺1884年喺西營盤東邊街盡頭起咗一間外籍人士精神病院（而家戴麟趾康復中心嘅位置）。六年後（1891年），首間華人精神病院亦喺鄰近高街嘅交界開設，病院樓高三層，用紅磚同花崗石砌成，包括主樓同宿舍。1906年，香港立法局通過對待瘋癲者嘅法例，將兩院合併做域多利精神病院。1930年代尾，隨住域多利精神病院不敷應用，政府就徵用附近嘅國家醫院外籍護士宿舍（即而家嘅西營盤社區綜合大樓），做咗女子精神病院，喺1941年啟用。

香港重光之後，域多利精神病院恢復運作。到1961年，新界屯門區嘅青山醫院啟用，取代咗域多利精神病院。原本外籍人士精神病院拆咗，改建做戴麟趾康復中心。華人精神病院就得以保留，初時地下改做麻瘋病診所，一樓改做霍亂病院，1972年起改做美沙酮診所。

## 建築
喺1891年起嘅三層高大樓係新喬治亞時期嘅建築，紅磚、拱廊、拱心石係當時建築嘅典型特徵，呢類建築喺當時相當普遍，但而家香港重存在嘅新喬治亞時期建築數量已經唔多。

## 出面網頁
* 香港十大恐怖靈場-高街鬼屋
* 舊精神病院立面-法定古蹟-古物古蹟辦事處
飯聚現場

《**飯聚現場**》（**Banquet Scene Inverstigation**），係香港電視娛樂製作嘅訪談節目，2018年2月22號開始到4月26號逢禮拜四22:30-23:00喺ViuTV播，主持係蘇耀宗（細So）。每集節目都會唔同嘉賓一邊食飯一邊傾偈。

## 每集一覽

## 出面網頁
*ViuTV：飯聚現場

## 節目變遷
謊島叛變

《**謊島叛變**》（***The Island***）係一部2005年嘅美國科幻驚悚電影，由米高比爾執導。主演係伊雲麥葵格、施嘉莉祖安遜、Sean Bean、史提夫布斯美。

## 演員
* 伊雲麥葵格 飾 Lincoln Six Echo
* 施嘉莉祖安遜 飾 Jordan Two Delta
* Djimon Hounsou 飾 Albert Laurent
* Ethan Phillips 飾 Jones Three Echo
* 史提夫布斯美 飾 James "Mac" McCord
* Sean Bean 飾 Dr. Merrick
Close噏

《**Close噏**》（**Talker: Movie Bugs**）係香港電視娛樂製作嘅清談節目，分做兩輯，第一輯由2018年2月24號到6月9號逢禮拜六23:45-00:15（晚吹時段）喺ViuTV播出，主持係火火、劉偉恒、虞逸峯；第二輯由同年6月16號到2019年4月20號同一時段播，主持係火火、劉偉恒，同埋由盧倩儀飾演「啤酒妹」。第一輯節目係香港電影金像獎前哨節目，每集節目都會請唔同範疇嘅電影人做嘉賓分享；第二輯就會繼續請電影演員同電影工作者做嘉賓。

## 每集一覽
### 第一輯

### 第二輯
#### 2018年

#### 2019年

## 節目調動
*2018年4月14號：由於直播《西班牙甲組足球聯賽 - 巴塞隆拿 對 華倫西亞》，所以暫停播映一集。
*2018年4月21號：由於直播《英格蘭足總盃 - 準決賽：曼聯 對 熱刺》，所以暫停播映一集。
*2018年6月23號：由於直播《2018 FIFA世界盃 - 韓國 對 墨西哥》，所以暫停播映一集。
*2019年1月5號：由於播《做演藝嘅》大結局，所以暫停播映一集。
*2019年1月19號：由於直播《西班牙甲組足球聯賽 - 皇家馬德里 對 西維爾》，所以暫停播映一集。
*2019年2月23號：由於直播《英格蘭超級聯賽 - 般尼茅夫 對 狼隊》，所以暫停播映一集。
*2019年3月30號：由於直播《英格蘭超級聯賽 - 白禮頓 對 修咸頓》，所以暫停播映一集。

## 睇埋
*《導演·門》
*《電影夢遊》

## 出面網頁
*ViuTV：晚吹 - Close噏
罪光燈

《**罪光燈**》（**Talker: Crime**）係香港電視娛樂製作嘅清談節目，主持係歐錦棠、可宜、花家姐，2018年3月4號到2019年2月24號逢禮拜日23:30-00:00（晚吹時段）喺ViuTV播出，2019年3月5號開始到2020年10月27號逢禮拜二同一時段播放。每集節目都會講舊時轟動香港嘅案件。

## 每集一覽
### 2018年

### 2019年

### 2020年

## 軼事
*部分比較常出現既嘉賓包括香港親中派政治人兼前香港偵緝警司李仕光。

## 節目調動
*2018年4月15號：由於直播《第37屆香港電影金像獎頒獎典禮》，所以暫停播映一集。
*2018年4月22號：由於直播《英格蘭足總盃 - 準決賽：車路士 對 修咸頓》，所以暫停播映一集。
*2018年5月13號：由於播《鮮浪潮。語2018》第1集，所以暫停播映一集。
*2018年6月17號：由於直播《2018 FIFA世界盃 - 德國 對 墨西哥》，所以暫停播映一集。
*2018年7月15號：由於直播《2018 FIFA世界盃 - 法國 對 克羅地亞》，所以暫停播映一集。
*2019年1月13號：由於播《粵語好聲音2018》最後一集，所以暫停播映一集。
*2019年3月12號：由於直播《KKBOX 香港風雲榜》，所以暫停播映一集。
*2019年10月1號：由於播《假日好戲勢：一個人的武林》，所以暫停播映一集。
*2019年12月31號：由於直播《香港除夕倒數》，所以暫停播映一集。

## 參考


## 出面網頁
*ViuTV：晚吹 - 罪光燈
筋肉擄笠黨

《**筋肉擄笠黨**》（***Pain & Gain***）係一部2013年嘅美國黑色幽默犯罪電影，由米高比爾執導，粗略改編Pete Collins喺1999年《*Miami New Times*》裏面發表嘅文章，同埋2013年出版嘅書籍《*Pain & Gain: This Is a True Story*》。主演係麥克華堡、狄維莊遜、安東尼麥奇。

## 演員
* 麥克華堡 飾 Daniel Lugo
* 狄維莊遜 飾 Paul Doyle（基於Carl Weekes、Stevenson Pierre、Jorge Delgado）
* 安東尼麥奇 飾 Adrian "Noel" Doorbal
* Tony Shalhoub 飾 Victor Kershaw（基於）
* Ed Harris 飾
RGB 色彩模式

**RGB色彩模式**，又嗌**紅綠藍色彩模式**或**三原色模式**，簡稱**RGB**，係工業界一顏色標準，主要通過唔同比例嘅紅、綠、藍嘅三原色光變化同相加而得出好多隻色嘅光，分別同青色、桃紅（「紫」）、黃互補，溝埋就會變白。佢係家陣全球範圍用得最多嘅顏色系統之一。佢嘅縮寫出自紅（**R**ed）、綠（**G**reen）、藍（**B**lue）三種色嘅頭個拉丁字。佢嘅原理相當於喺間黑墨墨嘅房入面睇到屏幕入面啲嘢。

家下喺街邊賣啲顯示器或LED屏幕，大多數都用咗RGB色彩模式標準。喺傳統攝影入面都有用到呢樣。

## RGB颜色表

類:色彩空間
山頂倉庫

**山頂倉庫**（****）係水務署嘅一個倉庫，喺香港島太平山爐峰峽舊山頂道102號，鄰近凌霄閣，而家已經評定為香港二級歷史建築。

山頂倉庫喺1910年代起，係一座兩層高嘅白色大屋，當時係水務署嘅辦公地方同倉庫。辦公室係水務署喺山頂區嘅辦事處，裏面設有職員宿舍。倉庫就主要用嚟存放緊急設備。

而家山頂倉庫仍然係由水務署管理，但係已經空置。雖然民間曾經有建議發展成為旅遊用途，但係政府仍然未訂出未來嘅用途。

## 參考

## 出面網頁
* 山頂倉庫-華人百科
CMYK色彩模式

**CMYK色彩模式**，又嗌**印刷四分色模式**或**印刷色彩模式**，簡稱**CMYK**，係傳統四色印刷嘅數學模型，呢種色彩模式代表嘅係某種色喺實際印刷嗰陣需要溝幾多份量嘅油墨。CMYK 值通常用百分比表示，例如 0C 91M 76Y 6K 代表 ｢唔落青色墨，紅色墨落 91% 網，黃色墨落 76% 網，黑色墨落 6% 網｣。由於佢表示嘅係油墨實際上可以印到嘅色，好多RGB色彩模式表示到嘅色佢都表示唔到。

（所謂四分分色，係指將正稿分成 CMYK 四部分，因為工業印刷嘅時候四隻色係分開印嘅。）

由於用墨量會因紙質同油墨牌子有分別，所以除非要準確控制用墨量或者控制網點（例如保證印出嚟嘅細字係冇網點嘅純色），而今一般都唔會喺 CMYK 模式做正稿，而係喺最後一個工序先將排嗮版嘅嘢一次過轉做 CMYK，呢種做法叫 RGB workflow。

## 輸出
工業用嘅印刷機，印彩色通常都係四色彩印，所以同 CMYK 色彩理論上有直接對應，最多只係按實際需要調校一下用墨份量，印刷用嘅正稿所以亦都可能要求係 CMYK。家下喺街邊賣啲打印機同彩色複印機，如果係鐳射打印，大多數亦都可以直接用 CMYK。

但係市面上嘅噴墨打印機好多因為標榜可以印相⸺即係要處理好多 CMYK 冇可能表達嘅色⸺好早開始已經有用其他色嘅墨（即係印刷上講嘅專色），所以就算接受 CMYK 嘅輸入，輸入嘅 CMYK 同實際嘅用墨量都未必有直接關係。例如，一啲較為平價嘅嘅噴墨打印機款式雖然只係用標準嘅 CMYK 四色墨，但係如果用 CMYK 色彩模式直接輸出，啲色（黑色尤其明顯）會淺咗，理由係部機嘅驅動程式係首先用算法將 CMYK 嘅輸入轉成 RGB，然後再用第隻算法轉返做 CMYK 輸出，結果恁住唔使轉，反而轉咗兩次，結果啲色錯嗮。

## 睇埋
*減色法
*三原色

類:色彩空間
類:印刷
胖伴

《**胖伴**》（**Chubby Honey**），係香港電視娛樂製作嘅真人騷節目，由2018年2月25號開始逢禮拜日22:30-23:00喺ViuTV播。節目搵咗5對體重加埋過350磅嘅肥仔肥妹拖友或者兩公婆，參加為期100日嘅減肥比賽，按比例減重最多嘅一對可以獨得10萬蚊獎金。

## 演出

## 每集一覽

## 節目調動
*2018年3月18號：由於直播《英格蘭足總盃 - 半準決賽：韋根 對 修咸頓》，所以暫停播映一集。
*2018年4月15號：由於直播《第37屆香港電影金像獎頒獎典禮》，所以暫停播映一集。
*2018年4月22號：由於直播《英格蘭足總盃 - 準決賽：車路士 對 修咸頓》，所以暫停播映一集。

## 出面網頁
*ViuTV：胖伴
非常食客

《**非常食客**》（**Taste Of Life**）係香港電視娛樂製作嘅飲食節目，2018年3月3號到5月12號逢禮拜六23:15-23:45（5月5號同12號改到23:30-00:00）喺ViuTV播，總共10集。主持係陳子豐、黃雪燁（Bon Bon）、郭思（Suey），監製吳繼業，導演何海藍、梁翠影，統籌/撰稿Ari Tong。每集邀請星級廚師，為VIP食客創作專屬驚喜料理，呈現他們與美食之間的動人故事。

節目不僅展示美食的滋味，更深入探討食物背後的社會與文化意義，體現人類學、社會學及文化研究等社會科學範疇的重要議題。例如，觀眾可以從食客的個人故事看到飲食如何連結家庭、社群和集體記憶，並且反映不同社會階層、身份認同及文化價值。透過這些真實故事，《非常食客》不單是味蕾的享受，更是一次關於人生、社會和文化的深度探索。

## 每集一覽

## 主題曲
*曲《會呼吸的味道》（主唱：黃雪燁、郭思）

## 節目調動
*2018年4月14號：由於直播《西班牙甲組足球聯賽 - 巴塞隆拿 對 華倫西亞》，所以暫停播映一集。

## 出面網頁
*ViuTV：非常食客
*《非常食客》第10秒已經想喊！催淚驚喜餐！離開世界之前，你最想食乜？
五毛黨

**五毛黨**，簡稱**五毛**，官方叫**網絡評論員**，係喺中國大陸以普通網民身份發表支持中共言論嘅人。「五毛」呢個稱呼用嚟諷刺佢哋，（似乎）每發布一個貼文就會拎到五毛（中共貨幣嘅「毛」類似港澳貨幣嘅「毫」）人民幣嘅報酬。

有個衍生詞叫做**自乾五**（**自帶[[乾糧]]的五毛**嘅簡稱），意指「食自己（做義工）」而唔係「食阿爺（收中共人工）」，而做同上段介紹五毛一樣嘅嘢嗰啲人，意思近似「小粉紅」；前者多指位於中國大陸嗰啲，後者所指者往往無分地域國界，然而意思並非絶對。中共官方視「自乾五」為褒義詞，然而其他人普遍都認為呢個係貶義詞。

## 對維基百科嘅影響

## 睇埋
*
*小粉紅
*洋五毛

## 參攷

類:中華人民共和國宣傳
類:中國互聯網
類:罵人嘅話
浙江 (搞清楚)

**[[浙江]]**係指中華人民共和國轄下一個省，亦可以指：
* 浙江等處承宣布政使司
* 浙江省 (清)
* 浙江省 (中華民國)
* 錢塘江嘅舊稱
訪·嚇

《**訪·嚇**》（）係套2017年美國驚悚電影，由佐敦比爾執導，丹尼爾卡魯亞、艾莉遜威廉絲、畢利惠特福、嘉芙蓮堅娜主演。呢套戲攞咗第90屆奧斯卡金像獎最佳原創劇本獎。
玩轉極樂園

《**玩轉極樂園**》（，）係套2017年美國3D電腦動畫歌舞奇幻電影，由和路迪士尼影業發行。呢套戲攞咗第90屆奧斯卡金像獎最佳動畫長片獎同最佳原創歌曲獎。

## 拎
* 
* 
* 
* 
* 
* 
*
加利奧文

**加利奧文**（，）係英國男演員，憑住2017年電影《黑暗對峙》攞咗第90屆奧斯卡金像獎最佳男主角獎。
## 出面網頁

類:英國男演員
類:奧斯卡金像獎最佳男主角
森洛維

**森洛維**（又譯**森洛維爾**，，）係美國男演員，憑住2017年電影《廣告牌殺人事件》攞咗第90屆奧斯卡金像獎最佳男配角獎。
愛麗遜珍妮

**愛麗遜珍妮**（，）係美國女演員，憑住2017年電影《冰之驕女》攞咗第90屆奧斯卡金像獎最佳女配角獎。
大澳關帝古廟

**大澳關帝古廟**係香港一間關帝廟，喺新界大嶼山大澳，喺明朝弘治年間（1488年至1505年）起，係區裏面歷史悠久嘅廟宇。呢間廟曾經喺清朝乾隆六年（1741年）、咸豐二年（1852年）、光緒廿九年（1903年）、1959年同1975年重修過。間廟已被評為香港二級歷史建築。

大澳關帝古廟正殿中間供奉有關帝，神檯兩邊左面有張仙、周倉，右面有關平、黃靈公，正門兩邊供奉土地同門官。

## 出面網頁
*離島區議會離島之旅：關帝古廟
*福山堂：大澳關帝古廟
強心苷

**強心苷**係種醫心臟衰竭同心律不正嘅藥，可以加強心肌收縮，不過佢毒性比較高，如果唔係危緊關頭都唔會用。
大環內酯

**大環內酯**，又叫**巨環內酯**，係種抗生素類型，特色係化學結構入面有好大個內酯環，連接住脫氧糖。頭一隻大環內酯嘅抗生素係紅黴素。
紅黴素

**紅黴素**係頭一種大環內酯嘅抗生素，1952年發現，主要用嚟醫呼吸道感染、皮膚感染、衣原體菌感染同梅毒。
喹諾酮

**喹諾酮**係種人工合成嘅抗生素，而家用嘅多數有加氟原子，無論對革蘭氏陰性菌或者革蘭氏陽性菌都有幾好嘅抗菌功效。
抗病毒藥

**抗病毒藥**係藥嘅一大類型，專門對抗病毒感染，不過佢唔似得抗生素可以直接殺死細菌噉，抗病毒藥多數都只係可以抑制住病毒喺身體入面嘅發展。
抗高血壓藥

**抗高血壓藥**（）係藥嘅一大類型，專門紓緩高血壓情況，從而減少病人出現中風同心肌梗塞嘅機會。
抗真菌藥

**抗真菌藥**係藥嘅一大類型，專門對抗真菌感染，就好似抗生素噉，直接殺死真菌。抗真菌藥主要用嚟醫癬、香港腳同念珠菌感染。
抗心律失常藥

**抗心律失常藥**係藥嘅一大類型，專門對抗各種心律不正嘅問題，譬如心房顫動、心房撲動、心室顫動、心室性心搏過速噉。
樟樹灘村協天宮

**協天宮古廟**喺香港新界大埔區白石角客家原居民鄉村樟樹灘村，由姓溫嘅始祖起，日期不詳，協天宮係樟樹灘村各個姓氏嘅共同建築物，喺村公所出現之前，係全村（包括已分拆獨立嘅大埔尾村）嘅最高權力組織。喺1981年被評為香港二級歷史建築，但喺2010年1月22號改評為香港三級歷史建築。

## 史
協天宮初時係小型廟宇，之後因為香火鼎盛，喺清朝光緒廿四年（1898年）擴充，並以刻石記錄呢件事，之後喺宣統三年（1911年）同1997年重修。聽聞因為風水嘅原故，協天宮採用面向馬鞍山嘅設計。協天宮除咗供奉關聖帝君外，重有關平太子、周倉大將、太歲爺爺同福德公公等。

早期廟裏面有四副木刻對聯，其一：「義氣翠桃園兄弟三人三顧勤勞垂簡冊，精忠扶漢室君臣一德一生功業炳乾坤。」、其二：「伐吳魏以興劉耿耿丹心昭日月，封侯王而至帝巍巍大德配乾坤。」、其三：「義膽忠肝龍虎相從兄及弟，單刀匹馬華夷共仰古猶今。」其四：「千秋大義無雙士，萬古精忠第一人。」，但四副木刻嘅對聯都喺日治時期燒咗。

喺戰前，為咗向關帝表示崇敬，樟樹灘村同大埔尾村五姓村民定喺每年嘅農曆五月十三日關帝誕，例必搭棚上演四日五夜嘅粵劇神功戲，酬謝神恩同祈求來年順境。開台嘅第一日先抬出關帝神像去到戲棚前嘅神棚安奉，並打鑼十三響以表恭敬。

廟旁邊有一間已停辦、叫「樹人學校」嘅鄉村小學，喺1938年開辦，初時曾經借畀協天官做校舍。

## 參考
* 邱東 著，《新界風物與民情》，三聯書店，1992年，ISBN 962-04-0970-1

## 出面網頁
* 大埔樟樹灘協天宮
上海白菜

**小棠菜**，又叫**上海青**、**蘇州青**、**青江菜**、**青薑菜**、**上海白菜**、**青梗白菜**、**青江白菜**、**湯匙菜**，係上海一带嘅華東地區最常見嘅小白菜耐熱品種。長江同浙江一帶又叫「青菜」或「小青菜」。亦常出現係粵菜裏面。

## 食用方式
佢嘅莖同葉都可以食。

嫩莖通常浸喺香料裏面。喺各種菜式裏面多數會保持佢原有嘅鮮嫩青綠色。

相對於其他以炒食爲主嘅青菜，上海青以蒸同煮嘅方式比較多，蠔油、豆瓣醬、生抽係常用嘅輔料。
石寓 (半山區)

**石寓**（**Stone House**，又叫**旭龢道15號**），係香港重存在以鋼筋同混凝土起嘅最早期建築之一，喺香港島半山區旭龢道15號，而家已被評為香港三級歷史建築。

石寓喺1923年起，當時係用嚟做整車房。當時旭龢道一帶開咗啲整車房為半山區居民服務。到咗而家，石寓已成為碩果僅存嘅一楝整車房。

香港重光之後，嗰度唔再做整車房用途。喺1949年到1951年間，曾經做過香港外國記者會嘅會所。後來業權多番轉手，直至到1980年起，開始改為私人住宅用途。最近一次業權轉手喺2005年底進行嘅拍賣。近年嗰度曾經做過私房菜場地。

石寓樓高2層，係香港早期用鋼筋同混凝土起嘅建築物之一，特點係外牆仍然用磚頭同花崗岩堆砌而成。

## 出面網頁
* 石寓-古物古蹟辦事處
華爾基利暗殺行動

《**華爾基利暗殺行動**》（***Valkyrie***）係一部2008年嘅歷史驚悚電影，由Bryan Singer執導。主演係湯告魯斯、簡尼夫班納、標尼菲。背景設定喺第二次世界大戰期間嘅納粹德國，講述1944年7月20日德國軍官暗殺元首阿道夫希特拉同埋啟動計劃嚟控制國家。

## 演員
* 湯告魯斯 飾 
* 簡尼夫班納 飾 
* 標尼菲 飾 
* Terence Stamp 飾 
* Tom Wilkinson 飾
陳茗倫

**陳茗倫**（）係一位住喺法國嘅香港人，而家係法國電視節目嘅演員。

## 簡歷
陳茗倫1975年喺香港出世，1987年隨父母移居法國，並且喺1997年正式移民，而身為男兒身嘅陳茗倫亦都經常以女性裝扮現身。

2015年11月4號，法國電視二台嘅節目《Folie passagère》入面，播出咗陳茗倫唱出法國歌曲《On va s'aimer》（我們將會相愛）嘅改編粵語歌詞，當中嘅粵語歌詞含有批評時任香港行政長官梁振英嘅意味，而受到香港網民討論。

2018年，陳茗倫嘅香港中環藝穗會舉行《法瘋Show之熟女心經》演出。

## 參考

*《闊別11年法瘋回歸　Sony Chan毒舌耀香江》（香港蘋果日報，2018年3月1號）
緋荔榭

**緋荔榭**（）又叫**緋麗榭**、**福利別墅**，係香港一座西式平房，業主係香港大學，喺香港島摩星嶺摩星嶺道61號，喺1922年起，現已被列評為香港三級歷史建築。

## 史
緋荔榭喺1922年起，起初係英國商人Felix Alexander Joseph名下嘅住宅，香港大學喺1957年買入該宅並將佢改做職員宿舍，而家改做出租用途，月租大約18萬至22萬港元，8個單位之中，有其中5個租出。

租用過嘅名人，包括歌手張敬軒，佢用咗2年時間至成功租住到，但由於租約期滿，佢亦都想儲錢置業，所以喺2015年7月1號搬去一個平啲嘅地方住。佢住嗰兩年半期間，佢曾經外借單位畀好友容祖兒拍攝《七不思議》音樂影片（MV），搬走前五日拍攝《過客別墅》音樂影片（MV）。張敬軒後來製作咗《Felix - Me & Mr. Cheung》專輯，紀念喺度居住嘅時光。

## 建築特色
緋荔榭係古典復興式同西式建築，樓高3層，設有圓形窗台、煙囪同露台。建築有8個住宅單位，每個單位嘅面積大約三千平方呎。

## 參考

*歷史建築租貴市場細 業主寧出售重建，《明報》，2013年7月7號

## 出面網頁
* 一樓一古:宅在摩星嶺文物屋
石本正

**石本正**（；）係日本畫師，京都市立藝術大學名譽教授，京都造形藝術大學教授。

## 代表作
*「三人の少女」

## 出面網頁
爐峰峽電力分站

**爐峰峽電力分站**（）係香港一座古老嘅供電建築，喺香港島太平山爐峯峽盧吉道35號，近舊山頂道，喺2010年1月22號被評為香港三級歷史建築。

佢由香港電燈喺1928年起，分為3層，底層設有供電機器，為區裏面供應電力；頂部兩層就用作職工宿舍同辦公室，畀工程師同佢屋企人住。

## 參考
*1444 幢歷史建築物簡要，古物古蹟辦事處

## 出面網頁
* 爐峰峽電力分站
鯉魚門天后廟

**鯉魚門天后廟**，又叫**鯉魚門天后宮**，係香港一間天后廟，喺九龍油塘鯉魚門，喺鯉魚門海峽以北，馬山村以東，鯉魚門咀石礦場以西，喺鯉魚門海旁道嘅東段路上，現已被評為香港三級歷史建築。

## 史
鯉魚門天后廟喺清朝乾隆十八年（1753年）起，由當時盤踞鯉魚門海域嘅海盜鄭連昌起。喺1953年重修嘅時候發現一塊碑刻住：「天后宮，鄭連昌立廟，日後子孫管業，乾隆十八年春立。」鄭連昌係明朝鄭成功部將鄭建個孫。

清初，鄭成功撤退去台灣繼續進行抗清活動。但鄭建冇跟隨鄭成功去台灣，帶領手下退守至廣東，有啲更退守香港東面嘅海域。鄭建死後，佢嘅子孫不恥食清朝嘅粟物，同沿海民眾勾結，慢慢就成為雄霸一方嘅海盜。

鯉魚門天后廟起喺山腳近海邊，據說天后廟除咗供奉天后外，更係海盜嘅前哨站，監視住來往嘅船隻，以防官兵來襲。該廟曾經喺1953年同1986年重修。喺1953年嘅重修中，天后廟旁邊加起「協天宮」，同天后廟合稱叫「天后聖母廟」。

## 出面網頁
* 鯉魚門-天后古廟
牛仔

**牛仔**（；）係指喺美洲牧場度照顧牛、馬嘅人，喺19世紀開始流行喺澳洲大陸。專門照顧馬嘅人又叫牧馬人。

除咗牧場入面工作之外，有啲牛仔重會參加牛仔競技；唔少牛仔係專業牛仔競技參賽者。

## 睇埋
*牛仔褲
牛仔 (搞清楚)

**牛仔**可以係：
*牛仔 (牛)，年幼嘅牛。
*牛仔，牧場度照顧牛、馬嘅人。
*牛仔 (漫畫)，香港漫畫家王司馬喺1970－1980年代初畫嘅四格漫畫。
*達拉斯牛仔，NBA球隊。
顏成坤大宅

**顏成坤大宅**係香港中華巴士創辦人顏成坤嘅大宅，喺香港島灣仔堅尼地道64號，喺1930年代起，已經被古物古蹟辦事處評定為香港三級歷史建築。
整個發展嘅地盤面積達二萬七千九百八十六方呎，以地積比率五倍發展，可建樓面面積大約十三萬九千九百三十二方呎。業主已經申請將大宅原址改建做最高120米嘅商住大廈，並已經獲得城市規劃委員會批准，但係業主暫時未有申請將大宅清拆。

## 睇埋
*顏成坤家族
*顏成坤

## 出面網頁
* 灣仔•堅尼地道•顏家大宅
* 顏成坤大宅或難逃厄運
赤柱公立醫局

**赤柱公立醫局**係香港一間診所，喺香港島南部赤柱黃麻角道14號，喺1992年被評為香港三級歷史建築，並由醫院管理局管理。

赤柱公立醫局嘅建築原本係住宅，喺1930年代起。1948年，當時嘅醫務衞生署（而家衞生署嘅前身）將佢改做公眾診所同產科病房。1970年至1974年，由於香港出生率急速上升，診所曾一度改為只提供產科病房服務。1974年至1975年，診所亦做埋家庭保健同牙科診所服務。

2002年7月，赤柱公立醫局由醫院管理局接管，繼續維持提供門診同產科服務。

## 出面網頁
* 赤柱公立醫局-南區
若虛書室

**若虛書室**，又叫**維新堂**，喺香港元朗屏山坑尾村95號，鄰近洪聖宮，並未列入文物徑裏面，係屏山文物徑嘅沿線文物之一。若虛書室喺明末由屏山鄧族十八世祖鄧若虛所起，到而家已超過300年歷史。喺1981年被評為香港三級歷史建築。

若虛書室係畀族中弟子讀書嘅地方，書室裏面亦設有宿舍。

若虛書室喺1960年代做過大型修葺，入面好多結構已經改咗。

**若虛書室大門對聯：**
門環碧水觀龍躍，地枕屏山聽鹿鳴。

**若虛書室大廳對聯：**
福祿自天來仍賴先人積德，
壽元憑命注還祈後世延齡。

## 相片

File:Yeuk Hui Study Hall 12.JPG|若虛書室正門
File:YeukHuiStudyHall02.jpg|若虛書室正門
File:YeukHuiStudyHall03.jpg|若虛書室正門左聯
File:YeukHuiStudyHall04.jpg|若虛書室正門右聯
File:YeukHuiStudyHall05.jpg|若虛書室正廳
File:YeukHuiStudyHall06.jpg|若虛書室天井同壁畫（中央為正門背面）
File:Yeuk Hui Study Hall 11.JPG|若虛書室外牆


## 出面網頁
* 若虚書室
* 若虚書室•元朗
驚天動地

《**驚天動地**》（***Con Air***）係一部1997年嘅美國動作電影，由Simon West執導。主演係尼古拉斯基治、尊古錫、尊麥高維治。

## 演員
* 尼古拉斯基治 飾 Cameron Poe
* 尊古錫 飾 Vince Larkin
* 尊麥高維治 飾 Cyrus "Cyrus the Virus" Grissom
* 史提夫布斯美 飾 Garland "The Marietta Mangler" Greene
* Ving Rhames 飾 Nathan "Diamond Dog" Jones
大保齡離奇綁架

《**大保齡離奇綁架**》（***The Big Lebowski***）係一部1998年嘅美國犯罪喜劇電影，由高安兄弟執導、編劇、監製。主演係謝夫布烈治、尊古曼、茱莉安摩亞、史提夫布斯美。

## 演員
* 謝夫布烈治 飾 Jeffrey "The Dude" Lebowski
* 尊古曼 飾 Walter Sobchak
* 史提夫布斯美 飾 Theodore Donald "Donny" Kerabatsos
* David Huddleston 飾 Jeffrey "The Big" Lebowski
* 茱莉安摩亞 飾 Maude Lebowski
鄧嘉傑

**鄧嘉傑**（，）係香港男演員同模特兒。

## 簡歷
鄧嘉傑2011年參加無綫電視香港先生選舉晉身最後四強。2014年佢參加香港傳藝節超級模特兒大賽攞全場總冠軍。2015年佢參加韓國首屆超級品牌模特大賽（Luxury Brand Model Award）攞Top 4獎，同年喺香港參加電影《猛龍特囧》嘅「香港網絡男神選舉總決賽」攞「網絡男神」冠軍，之後參演電影《導火新聞線》飾演囧報記者阿泰。

鄧嘉傑2016年參與ViuTV節目《脫獨工程》同《籌旗》，2017年參加第29期無綫電視藝員訓練班而再次加入無綫電視。2020年5月離開無綫電視。

## 演出
### 綜藝節目（[[無綫電視]]）

### 綜藝節目（[[ViuTV]]）

### [[劇集]]（[[無綫電視]]）

### [[劇集]]（[[ViuTV]]）

### [[電影]]

## 參考

## 出面網頁
*8. 鄧嘉傑- 2011香港先生選舉- tvb.com
*

類:前無綫電視男藝員
風雲再起時

《**風雲再起時**》（***Miller's Crossing***）係一部1990年嘅美國新黑色黑幫電影，由高安兄弟編劇、執導、監製。主演係Gabriel Byrne、Marcia Gay Harden、John Turturro、Jon Polito、J. E. Freeman、Albert Finney。

## 演員
* Gabriel Byrne 飾 Tom Reagan
* Marcia Gay Harden 飾 Verna Bernbaum
* Albert Finney 飾 Leo O'Bannon
* John Turturro 飾 Bernie Bernbaum
* Jon Polito 飾 Johnny Caspar
* J. E. Freeman 飾 Eddie Dane
* 史提夫布斯美 飾 Mink Larouie
醉酒俏佳人

《**醉酒俏佳人**》（***28 Days***）係一部2000年嘅美國喜劇電影，由Betty Thomas執導。主演係珊迪娜布洛。

## 演員
* 珊迪娜布洛 飾 Gwen Cummings
* Azura Skye 飾 Andrea Delaney
* Dominic West 飾 Jasper
* 維高摩天臣 飾 Eddie Boone
* Elizabeth Perkins 飾 Lily Cummings
* 史提夫布斯美 飾 Cornell Shaw
HSL、HSV、HSB 色彩模式

**HSL、HSV、HSB色彩模式**，又嗌**HSL色彩模式**或**HSV色彩模式**或**HSB色彩模式**、簡稱**HSL**或**HSV**或**HSB**，係種顏色標準，原理係喺RGB 色彩模式入面嘅點喺圓柱座標系入面嘅表示法。佢主要靠色相、飽和度、光度嘅數值嚟控制顏色嘅變化。其中：
*色相——出自英文**H**ue嘅頭拉丁字。屬基本顏色屬性。
*飽和度——出自英文**S**aturation嘅頭拉丁字。屬色彩純度。
*光度——出自英文**L**ightness、**V**alue、**B**rightness三隻是旦一個單詞嘅頭拉丁字。屬色彩光度。
呢種色彩模式更加符合人嘅主觀感受。雖然HSL同HSV兩種表示，目的都喺圓柱入面用，但喺概念入面就唔一樣。其中HSL用嘅係圓柱，HSV用嘅係倒圓錐。呢種技術好多時簡化咗喺紅綠藍三原色之間微調啲時間同精力。

類:色彩空間
博文學校 (上水)

**博文學校**（**Bok Man School** 或 **Pok Man School**）係香港一間停辦咗嘅小學，喺新界北區上水松柏塱村，由鄉村私塾改建成一間中文教學全日制政府資助男女嘅鄉村小學。

學校主樓同校舍喺1992年一齊列做香港三級歷史建築，到咗2010年9月20號就被古物諮詢委員會確定評為香港三級歷史建築。

## 歷史
松柏塱村由黃、劉、陳、鄺同簡姓五個宗族建立，由於子弟冇得入讀由侯姓族人起嘅河上鄉私塾。因而喺村裏面自設私塾畀村內子弟就讀。直至到1919年，村中父老發起夾錢起課室，喺村前面祠堂側邊起好嘅課室就係而家博文學校嘅第二同第三室。而家重存在嘅磚砌建築物就喺1962年起，係中式一至兩層嘅建築，屋頂舖瓦，兩層嘅磚牆中間空心，有冬暖夏涼嘅效果。


File:HK_BokManSchool_SingleStoryBldg.jpg|學校屋頂上有興建年份1962年
File:HK_TsungPakLongTsuen_OldPrivateSchool.jpg|松柏塱村裏面一間私塾


## 參考

## 出面網頁
* 博文學校
* 上水（松柏塱博文學校）

類:香港執咗笠嘅學校
類:香港小學
Lab色彩模式

**Lab色彩模式**，簡稱**Lab**，係種彩色測量嘅國際標準，佢主要用非綫性壓縮嘅CIE XYZ色彩模式座標原理而搞出。佢嘅色域分佈最大，係唯一唔靠設備嘅顏色範圍控制嘅模式。佢主要由光度同兩個色彩通道夾埋三個通道組成。嗰兩個通道當中，其一通道包括嘅色從綠到灰再到紅，另一通道包括嘅色從藍到灰再到黃。

佢嘅縮寫出自光（**L**ightness）嘅頭拉丁字同埋橫豎軸嘅座標符號（**a**，**b**）。

類:色彩空間
火藥洲火藥庫

**火藥洲火藥庫**係香港舊日一座火藥儲存庫，喺香港島西南嘅火藥洲，係一座拱頂嘅混凝土建築物，喺1987年列做三級歷史建築，2010年1月22號確認評為香港三級歷史建築。

## 史
火藥洲火藥庫喺1887年由一間叫做British Dynamite Company（其後改名為Nobel's Explosives Company）嘅英國軍火公司起，係香港當時最大型嘅私人爆炸品倉庫，同供應火藥畀駐港英軍。1908年，駐港英軍基於軍事嘅理由，同埋火藥庫同港英政府倉庫構成競爭，拒絕續約使用該火藥庫嘅火藥，火藥庫因為咁而被迫關閉。

火藥洲火藥庫空置之後，建築就被漁民佔用嚟放魚炮。直到香港禁止魚炮捕魚之後，建築再度荒廢到而家。

## 參考
*火藥洲-命名來由及相片
*香港古物古蹟辦事處-香港的已評級歷史建築物名單(2008年5月16日版本)項目274
麻古

**麻古**（）係毒品一種，亦係冰毒嘅加工品。佢實質係緬甸出嘅冰毒粒，入面主要成份係甲基安非他命同咖啡因，出面個樣同捹頭丸差唔多，多數係紅、綠、黑三種色，屬苯丙胺類興奮劑，易上癮。

## 攷
* 冰毒的孪生兄弟-麻古

類:毒品
南美大酒店

（）係中國廣東廣州嘅一間五星級酒店，2007年1月8號開業，位置喺海珠區洲頭咀，濱江西路海鳴街16號（近住人民橋西南角）。

佢係哈爾濱南美花園集團負責出錢起嘅水主題酒店，亦係家下中國大陸規模最大、檔次最高同功能設施最全嘅水主題酒店。間嘢佔地面積有38000平方米，入面有6層樓，一共有100間客房。酒店重有間廣州市規模最大嘅水療館響度。

## 攷
* 广州南美大酒店

類:廣州嘅酒店
類:海珠區
林護堂 (廣州)

**林護堂**（，），係原廣州柔濟醫院僅存嘅院舍建築，民國廿六年（1937年）起好，喺宜家西關多寶路廣醫三院入邊。落成陣係做新病房樓，皆因係林護紀念基金有限公司鉅款資助工程，故命名**林護堂**紀念，時廣州市市長孫科先生同林護堂題匾掛去樓南外牆二樓正中，奠基石就係由原國民黨中央常委、外交部長王寵惠先生寫字。

文革期間牌匾畀紅衛兵破壞、基石畀紅衞兵冚著、堂名畀除去。改開後同林公子植宜聯絡返修返好牌匾同基石，1988年3月復名，不過原先屋頂嘅十字架冇裝返。維修外科樓林護堂陣，得到林護紀念基金會資助24萬咸龍。

## 攷


類:荔灣區
林護堂

林護堂係紀念林護先生嘅建築物，可以係：

* 林護堂 (廣州)：廣州西關廣醫三院入面嘅其中一個院舍建築。
* 林護堂 (香港)：香港嶺南大學6座學生宿舍之一。
老爺嶺

**老爺嶺**（）係位於中國吉林東部嘅山脈，喺吉林市，係蛟河同永吉、舒蘭嘅界。佢亦有部分伸入黑龍江嘅東南部，係長白山嘅支脈。老爺嶺嘅走向係西南—東北走向，西面去到鏡泊湖—牡丹江流域，東面去到穆棱河谷。長度約200公里，闊約30公里，總面積約3.26萬平方公里，海拔約喺600到1000米之間，山體主要由新生代嘅玄武岩構成，最高1284.7米。

老爺嶺嘅黑龍江部分開闢咗自然保護區，叫做老爺嶺東北虎國家級自然保護區，呢度生活住東北虎，係國家保護動物，野生東北虎都幾珍稀，所以劃做保護區來畀佢哋棲息。近年來啲監測顯示，老爺嶺嘅野生東北虎開始活躍，所以政府打算將老爺嶺劃入「東北虎豹國家公園」嘅建設計劃。老爺嶺森林豐富，呢度開設有林場來開採林木資源，另外亦有礦產，有煤同金。而喺吉林蛟河市境內，就喺1990年開闢咗老爺嶺風景區畀人觀光。

## 名

老爺嶺嘅名有兩種講法：
*係滿文地名，漢文寫音叫「拉顏」（；普通話拼音：Lāyán），「老爺」（普通話拼音：Lǎoyé）係佢嘅官話轉音。滿文名嘅意思係「枯山」。
*有個道士喺半山起咗間關帝廟，啲人嗌間廟叫老爺廟，座山嶺因廟而得名。

老爺嶺嘅山名係清康熙二十八年（1689年）定名嘅。

## 位置
老爺嶺喺吉林嘅東部，西面係吉林盆地、舒蘭盆地，東面係蛟河盆地，係拉法河同第二松花江右側支流嘅分水嶺。佢向東北延伸，喺蛟河盆地北面接住張廣才嶺，南面嘅延伸過咗松花湖，會到吉林哈達嶺。老爺嶺係長白山系嘅一部分，夾埋啲餘脈，長度好長，可以從牡丹江上游去到完達山，所以係牡丹江同穆棱河呢兩支水系嘅分水嶺。

## 地貌
山地高程大抵係中高，啲山頂偏圓鈍，海拔喺六百到一千米之間，相對高度600米以上，北部嘅山勢低緩啲。主要山峯有老爺嶺峰、康大砬子、楊木大頂子，佢哋嘅海拔都喺一公里以上。山地南部係松花湖地區，比較高大，樹亦好密。成個山勢就係南高北低。

因爲老爺嶺周圍有水流，係個分水嶺，所以啲峽谷畀水系切割，形成深峻嘅河谷。老爺嶺山體岩石主要係玄武岩，喺新生代時因爲岩漿噴發而形成，噉係由於地質上造山運動令地質活動活躍，火山活動強烈，呢個同成個長白山系嘅形成有關。之後因爲當地降水豐富，流水侵蝕，形成各類河谷地、盆地。

## 地質
老爺嶺嘅西面係伊舒地塹，東面係蛟河盆地（斷陷盆地），受北、東北向嘅斷裂帶控制。佢係斷塊山地，華力西期同燕山期花崗岩係佢嘅主體。局部山體由二疊系變質岩、侏羅系火山岩組成，喺新構造運動中明顯上升。

## 氣候
老爺嶺山區年均溫喺2.3℃～3.5℃，無霜期126日～138日，凍啲山區無霜期100日左右；年均降水量530毫米。

## 攷

類:中國嘅山
類:吉林地理
老爺嶺 (搞清楚)

**[[老爺嶺]]**（）一般指吉林嘅山，仲可以係：
*老爺嶺 (遼寧)，喺遼寧錦州義縣嘅景區，係閭山國家森林公園一部分，係國家級自然保護區
*老爺嶺站，吉林蛟河嘅火車站，屬長圖鐵路
*老爺嶺村，多處
*老爺嶺河，蛟河新站嘅河
*老爺嶺隕石，1947年落喺蘇聯老爺嶺嘅隕石
*內興安嶺嘅中國部分，稱做老爺嶺山脈
老爺嶺村

**老爺嶺村**（）係中國村名，可以係：
*吉林省
**吉林市
***蛟河嘅村，請睇《新站鎮》
***磐石嘅村，請睇《石嘴鎮》
*陝西寶鷄太白縣嘅村，請睇《桃川鎮》
坑口天后廟

**坑口天后古廟**喺香港新界東將軍澳坑口田下灣村同佛頭洲村之間，面向坑口花園，係區裏面唯一廟宇。座廟喺清朝初起，原本係一座細廟。1840年（清道光二十年）搬去而家嘅位置重起，先得到今日嘅規模。

座廟係一兩進三間金頂式建築，天階起咗亭蓋，廟裏面有重修石碑一塊同一個鐵鐘，廟前面有一對石獅子，全部都係前清之物。座廟曾經係該區嘅地方行政同經濟中心。
古廟喺道光20年（1840年）起，係當地水陸居民嘅保護神，一年四季，香火繚繞不絕。殿裏面供奉住天后娘娘神像，兩邊企住千里眼同順風耳兩位守護神。偏殿就供奉文昌、華光、華陀同太歲四神。而家除咗天后誕同農曆新年前夕，其餘時間都幾冷清。

1989年政府發展將軍澳新市鎮，嗰區雖然重新規劃，但座廟仍然存在。坑口天后古廟喺1987年被列為二級歷史建築，到咗2010年1月22號改評為香港三級歷史建築
。

## 參考資料
### 書目
* 

## 出面網頁
* 坑口天后廟
* 華人廟宇委員會
大埔舊墟天后宮

**大埔舊墟天后宮**係香港一座天后廟，主祀海神天后，喺新界大埔舊墟汀角路，係包括大埔頭、南坑、新圍仔嘅「聯益鄉」嘅祭祀中心，係香港歷史最悠久嘅天后廟之一。每逢喺農曆三月廿三日天后誕前後，大埔舊墟天后宮都有大規模嘅演劇活動，過去每年都辦演劇賀誕活動，近年因為粵劇逐漸式微而改咗三年舉辦一次，表演同巡遊場地就喺對面嘅「風水廣場」。大埔墟天后宮喺1981年被列做二級歷史建築，但喺2010年1月22號改評為香港三級歷史建築。

## 歷史
大埔舊墟天后宮喺清朝康熙三十年（1691年）起，當年原處係海旁，因為經年填海擴濶地方，而家已坐立喺大埔市中心。天后廟旁邊嘅偏殿分祀有「譚仙宮」同「協天宮」。而廟裏面仍保存立廟所鑄嘅銅鐘，同埋每次重修時所題刻嘅匾聯同碑記。

## 重光慶典
2009年（己丑年）係大埔舊墟天后宮有紀錄證明嘅第六次重修，重光日碰啱天后寶誕吉日，天后宮舉辦一系列嘅重光慶典活動，內容包括：祈福息災法會、賀誕演劇、賀誕飄色巡遊、重修重光揭幕典禮同慶典頒獎禮等。重修重光揭幕慶典邀請咗行政會議成員劉皇發、立法會議員張學明同大埔區民政專員潘太平主禮。

## 出面網頁
* 華人廟宇委員會：大埔舊墟天后宮
* 大埔舊墟巡遊賀天后寶誕-太陽報
新燃岳

**新燃岳**（；）係日本九州一座活火山，係鹿兒島縣霧島市同宮崎縣小林市交界嘅霧島山脈上嘅第四高峰，海拔1420.77米。

## 爆發記錄
2011年2月2號上晝5點25分同10點47分先後大規模爆發，濃煙衝上2000米嘅高空。

2011年3月13號下晝5點45分，濃煙噴到4,000米嘅高空。

2017年10月11號清晨5點34分，開始有小規模噴發，濃煙衝上300米嘅高空，火山灰甚至飄到距離新燃岳大概10公里嘅宮崎縣高原町。日本氣象廳發出第三級嘅警戒級別。

2017年10月12號朝早7點同9點，黑煙噴1700米嘅高空。

2018年3月8號下晝2點半，爆發性噴發開始，濃煙上升到2300米嘅高空度，距離新燃岳大概20公里嘅鹿兒島機場，當日有最少95班航班取消。日本氣象廳發出第三級嘅警戒級別。

2018年3月10號凌晨2點，開始大規模噴發，噴出濃煙同火山灰到4500米嘅高空度，而噴出嘅岩漿就流向火山口嘅西北面。日本氣象廳將警戒範圍由原本嘅3公里擴大到4公里，警戒級別就維持喺第三級。

## 參考

類:日本火山
岫雲

**岫雲**（岫讀袖，；）係香港一座古老大宅，喺香港島太平山柯士甸山道4號，鄰近爐峰峽，喺2010年1月22號評為香港三級歷史建築。

岫雲喺1904年至1906年期間起，由於當時嘅政府，喺1904年起限制華人喺山頂居住，因此相信大宅係由外國人起同居住。大部份喺戰前起嘅山頂建築物都拆咗重建，而家岫雲喺同期起嘅住宅建築中碩果僅存。

## 參考
*1444 幢歷史建築物簡要，古物古蹟辦事處
*柯士甸山道至高無上-太陽報
明愛凌月仙幼稚園

（）係香港一座歷史建築，喺香港島中西區西營盤薄扶林道54號。

喺薄扶林道54號嘅建築物歷史始於1893年，前身係聖嘉諾撒仁愛女修會成立嘅一間寄宿學校，叫做 The First House。1907年，因為香港島包括堅道一帶都發生致命嘅傳染病，所以呢間寄宿學校被迫停辦。自此之後，做咗孤兒院同託兒院。喺第二次世界大戰之後，原址擴建。而家所見到嘅四層高樓喺1949年起。現址係香港明愛開辦以凌月仙命名嘅幼稚園。喺2010年1月22號被評為香港三級歷史建築。

## 出面網頁
* 明愛凌月仙幼稚園
彌敦道729號

**彌敦道729號**喺香港旺角，係彌敦道沿路極少數仍然存在嘅戰前唐樓。

呢幅地皮由業主黃明耀喺1928年以$7,931買入，1929年起好，曾經喺日治時期去到物業登記辦事處重新辦理註冊。大廈樓高三層，根據1903年訂立嘅《公共衛生及建築物條例》，喺1929年嗰時729號地段只可以起一楝三層高嘅唐樓。樓宇係典型嘅戰前唐樓，廣濶嘅騎樓覆蓋嗮行人路，以增加樓面面積。樓宇外貌優美，用新古典主義建築風格起，建築物正立面中間有兩條愛奧尼柱由一樓楝到上頂樓，左右兩邊就係多立克柱式。二樓兩柱之間就係一個弧形嘅露台，樓宇頂部就加上一個裝飾藝術風格嘅三角牆，牆上面刻咗「1929」顯示佢起嘅年份，建築裏面原本有嘅天花裝飾線條、拱門同木製樓梯仍然保留。

古物古蹟辦事處喺2010年11月10號建議將彌敦道729號列做三級歷史建築。
屏山楊侯古廟

**屏山楊侯古廟**喺香港元朗屏山坑頭村西北角，係屏山文物徑嘅古蹟之一，亦係元朗區六間供奉侯王廟之一。楊侯古廟嘅修建日期已經無從稽考，但村中父老相傳呢間廟已經有幾百年歷史。根據廟裏面嘅匾額顯示，喺1963年同1991年，間廟做過大型重修。喺1994年被評為香港三級歷史建築，2010年8月31號確定評級。

有關侯王來歷嘅說法頗多，村民認為侯王即係宋末忠臣楊亮節，佢因為保護宋帝而死，深受後人景仰而加以供奉。

楊侯古廟座東北向西南，結構簡單，只有一進三開間，正廳供奉侯王、左廳供奉土地公同右廳供奉金花娘娘。

由於香火鼎盛，楊侯古廟試過好多次火燭。

## 門聯
*德列三尊世共稱，福居五位民皆仰。
*侯德配天一代神明垂宇宙，王恩似海千秋廟食著屏山。

## 廟聯
*鳳闕承恩輔翼二王巡粵嶠，龍城證道扶持眾庶鎮屏山。
*廟宇重新千載聲靈昭赫濯，神光普照一方安靖賴帡幪。
*屏嶺頂達觀古道長存神明共仰，山村承德化王恩浩大廟貌重新。
*國戚蓋忠千古英靈依宗帝，閭閻保障萬家香火拜侯王。
*香火氤氳共答神恩新宇廟，威靈顯赫還將正氣護江山

## 相

File:HK_PingShanYeungHauTemple_Overview.JPG|楊侯古廟外貌
File:YeungHauTemple04.jpg|右廳供奉金花娘娘
File:YeungHauTemple03.jpg|正廳供奉侯王
File:YeungHauTemple05.jpg|左廳供奉土地公
File:Yeung Hau Temple (Hong Kong).jpg|從左廳睇楊侯古廟一進三開間嘅佈局


## 出面網頁
*古物古蹟辦事處 — 楊侯古廟
牛仔皮

**牛仔皮**係比較年幼嘅牛（牛仔）嘅皮，比一般牛皮軟熟，喺高級時裝用得比較多。
喻學軒

**喻學軒**（；；），網名**時波**（；），係中國大陸嘅飛躍道家同公共交通設施探險家，北京人，曾經喺地鐵族論壇入面成日關注北京地鐵嘅建設進度同埋北京巴士啲路線先至出名。2010年7月25號晚黑去大興綫嘅新宮站探險，半佬跌咗落隧道嘅消防井入面浸死咗。佢亦成為地鐵族論壇從2006年成立以嚟，第一位地下探險而死嘅探險家。

事發之後，當地公安亦開始介入搜查，發現喻學軒原嚟喺2010年7月25號出咗街之後一直冇再返嚟，根據線索話佢搭咗巴士去新宮站入邊搞地鐵探險。隨後問過周邊啲工地人員兼通過手機定位，發現佢原嚟入咗新宮站嘅隧道跌咗落消防井入面浸死咗，而喻學軒條鹹魚重喺事發4日之後先至被打撈出嚟。而地鐵族論壇重一度限制咗同喻學軒有關嘅事件言論成4日，重喺2010年8月1號開始，陸續喺成個地鐵族論壇明文規定禁止任何網友喺未經地鐵方批准同冇任何安全防範嘅情況下，入去起緊嘅車站工地搞任何活動。

而佢嘅事跡亦引起咗中國大陸政府對於外人喺施工工地入面搞探險嘅管理方面反思。而大興綫屬下嘅新宮站喺2010年12月30號開通。

## 攷

學軒
類:北京人
類:探險家
類:浸死者
先

**先**，相對方位之一，後嘅相反。通常指隊排序嘅**頭頭**，引伸就時間較前。佢嘅意思有時同前重疊。

甲骨文有止，即腳趾前面有人。《廣雅》釋詁一，「先，始也」，即係開始。

世系之中，早於自己出世叫先人、祖先。早於自己學習嘅人，叫先生，可以教人。先王，今下王嘅前任。

## 文
英文前叫first。
史釗域道6號

**史釗域道6號**係香港一楝單楝式住宅建築，喺香港島灣仔區史釗域道6號。

史釗域道6號喺1920年起好，有指出喺所在嘅地段，係由香港置地填海而成，物業之後由倪士欽、馮平山、李右泉等人持有股份。史釗域道6號係而家重存在嘅少數轉角唐樓，建築特色包括中式騎樓同西式嘅長廊式露台，係結合中西特式嘅建築風格。

2016年，有報導指出恒基兆業相關人士計劃清拆史釗域道6號。古物諮詢委員會喺同年12月8號將史釗域道6號評為三級歷史建築。

## 參考
英發

**英發**（；）係中國廣東東莞嘅服裝生產企業兼私營企業，1989年由陳錦輝一手創辦，總部喺東城區桑園果園路嘅第一工業區入面。間廠主要整同賣泳裝、游水帽、游水氼鏡嘅系列產品為主。佢係中國大陸嘅其一名牌游水廠商。

家陣英發系列產品喺中國大陸嘅游水專賣舖都可以搵到，亦試過贊助到部份嘅游水比賽入面。佢重喺澳洲新南威爾士州悉尼搞過分廠。

## 出面網頁
* （中國大陸）
* （商城）
* （澳洲）

類:東莞公司
類:泳裝生產商
保良局陳區碧茵頤養院

**保良局陳區碧茵頤養院**（**Po Leung Kuk Chan Au Big Yan Home for the Elderly**）喺香港島石塘咀卑路乍街12號，而家由保良局使用。頤養院原本係**西區消防局**，目前已被評為香港二級歷史建築。

## 史
該建築喺1923年起，由當時嘅潔淨局管理。當時嘅地下同地庫係**堅尼地城消防局**，有10個消防員駐守，並設有一個電動水泵。其餘嘅層數就係潔淨局職員宿舍。1937年，消防局改叫做**西區消防局**。1950年，市政總署接管成座樓，大部份地方仍然做職員宿舍，並喺1951年至1976年撥出空間畀市政總署嘅職工總會開辦小學。1986年，大樓交畀社會福利署接管，並喺1991年以特惠租金，將大樓租畀保良局開辦安老院，即係保良局陳區碧茵頤養院。

## 建築
前西區消防局樓高四層，用磚塊砌成。佢嘅外牆對稱工整，外觀典雅。所有窗門裝有百葉簾。

## 出面網頁
* 前西區消防局
牛仔 (牛)

**牛仔**（）係年幼嘅牛，可以養到佢成為成年嘅牛，亦可以劏咗佢做牛仔肉同埋牛仔皮。
李心敏

**李心敏**（；；）係中國大陸嘅男演員，山東蓬萊人。1980年出道，曾經表演過《新疆奇趣錄》而出名。之後重拍過《袁隆平》、《走西口》、《大宅門》、《射雕英雄傳》、《攤牌》、《十八個手印》呢啲劇集。期間佢拍過嘅《攤牌》同《十八個手印》呢兩部片攞過第5、9屆百合獎最佳男演員獎；亦攞埋第16屆大學生電影節最佳電視電影男演員獎。重喺2011年拍嘅電影——《老寨》攞過第28屆中國電影金雞獎最佳男配角獎提名，2013年亦攞過中國老齡事業發展基金會嘅最佳表演獎。

李心敏喺2018年3月3號5點25分因病喺北京死咗，終年67歲。

## 攷
* 李心敏去世，曾演《大宅门》《走西口》等剧，有“国民父亲”美称
* 戏骨李心敏去世享年67岁 被誉为“国民父亲”

心敏
類:山東人
類:中國男演員
飄牌

**飄牌**（；），全名嗌**飛凡體育**（），係中國廣東東莞嘅服裝生產企業兼私營企業，1995年5月由陳蘇偉一手創辦，總部喺南城區體育路2號12樓。間廠主要整同賣泳裝、游水帽、游水氼鏡嘅系列產品為主。佢係中國大陸嘅其一名牌游水廠商。

佢個商標英文名出自「Fit」、「Excellent」同「Winner」嘅頭拉丁字縮寫。家陣飄牌系列產品喺中國大陸嘅游水專賣舖都搵到，亦試過贊助到部份嘅游水比賽入面。

## 史
間嘢喺1995年5月由中國游水隊員陳蘇偉創辦，重喺1997年批准兼搞得泳裝工廠，而喺1998年出版嘅M/F980000泳裝系列係中國大陸第一次用咗防水處理嚟減少阻力，提升游水速度嘅技術。2001年喺廣州開咗辦事處，重喺同年嘅九運會正式推廣呢種產品，期間亦同浙江大學化學研究所搞過合作兼成立北京辦事處；5年後又喺上海搞辦事處。而佢嘅國外技術最先喺2003年底由澳洲引入，隨後喺2007、2008先後喺意大利、日本引入過呢啲先進嘅產品技術。2009年時因擴大規模生產，東莞總部搬到東莞市區嘅鴻禧中心入面，同年亦列入咗十一運會嘅唯一參展商。

## 出面網頁
* 

類:東莞公司
類:泳裝生產商
類:體育用品生產商
舊域多利醫院

**舊域多利醫院**（**Old Victoria Hospital**）係香港舊時一間公營醫院，喺香港島山頂白加道15至17號，喺1897年至1947年間運作。醫院關閉之後，主樓就拆咗並用嚟起咗政務司司長官邸。喺1921年起嘅**產科翼樓**（Maternity Block）就保留，現已被評為香港三級歷史建築。

## 史
舊域多利醫院喺1897年由當時嘅香港總督羅便臣奠基，係紀念維多利亞女皇登基60週年而開設，因此又叫做**域多利銀禧醫院**（Victoria Jubilee Hospital）。奠基石嘅下面放咗一個時間囊，裏面有當時嘅報紙同硬幣。由於工程延誤，醫院延遲到1903年11月先至正式啟用。奠基石被移到白加道近醫院徑一帶，並由當時嘅港督卜力再進行過奠基儀式。

當時舊域多利醫院專門收容同治療女性同兒童病人，因此喺1921年加建咗產科翼樓。當時政府舉辦咗一個建築設計比賽，結果由巴馬丹拿建築事務所贏得比賽。醫院喺1947年停辦，主樓隨即拆咗改建做輔政司官邸，產科翼樓就改做政府宿舍，並改名叫**維多利亞大廈**（**Victoria Flats**），而家由政府產業署管理。奠基石就一直保留喺原來嘅位置。

## 建築
三層高嘅產科大樓用新古典主義建築風格設計，亦受到意大利文藝復興建築風格同喬治亞風格所影響。正面嘅紅磚同仿石外牆為大樓帶來優雅嘅外觀，地下嘅拱形柱廊、拱心石係新古典主義建築嘅典型特徵，二、三樓嘅威尼斯式窗門、建築物正中嘅拱形石雕同突出嘅屋簷就展現出優美嘅意大利建築風格。

## 出面網頁
* 山頂歷史建築徑
赤沙

**赤沙**，喺廣州南郊，係海珠區嘅一條自然村，舊底屬番禺縣茭塘司，係彬社二十四鄉之一。有莫、簡、陳、黃、徐、馮、潘、蘇、郭、曾、張、何、吳、周、李十五姓。

## 古蹟
; 神廟

; 祠堂
社會民主黨 (日本)

**社會民主黨**（日語：**しゃかいみんしゅとう**），簡稱**社民黨**，係日本一個左翼政黨。前身係日本戰後嘅萬年在野黨社會黨。

## 歷史
1996年1月，社會黨黨員大會決定改名做**社會民主黨**。不過社民黨一開局情況已經唔好，由創黨開始到10月嘅眾議院選舉，社民黨已經走咗超過一半嘅議員，大部分議員都過檔民主黨，連工會支持勢力都開始投向民主黨，原因係社民黨仍然堅持同自民黨聯合執政。10月嘅選舉，社民黨再由選前30席跌到15席。

1998年，社民黨退出執政聯盟。社民黨之後要到2009年先至同民主黨、國民新黨、新黨日本重新上台。僅僅1年之後，社民黨因為同民主黨喺美軍普天間基地問題上有分岐，社民黨就退出執政聯盟。

近年嚟因為黨員老化同親中、親北韓嘅政見，社民黨黨勢一日不如一日。喺吉田忠智做黨代表嗰陣，佢提議過社民黨同當時嘅民進黨合併，不過因為黨內保守派（好似舊黨代表福島瑞穗）反對而作罷。

喺第48屆日本眾議院議員總選舉，社民黨喺比例區嘅得票第一次跌破2%嘅關口，唔符合日本訂落嚟嘅政黨條件，從而影響政黨補助，呢次選舉進一步打擊社民黨嘅財政來源，點不知喺之後嘅第24屆日本參議院議員通常選舉，社民黨又攞返起碼2%嘅得票。

2019年尾，日本嘅自由派在野黨開始討論緊合併嘅事，當時嘅社民黨嘅黨首又市征治都表示支持，社民黨更加停咗本來喺2020年1月搞嘅黨首選舉。但係到2020嘅1月尾，由於當時嘅國民民主黨同立憲民主黨傾唔埋欄，在野黨合併嘅計劃暫時擱置，結果社民黨要重啟黨首選舉，由福島瑞穗重返黨首位置。福島對於在野黨合併嘅立場同又市唔同，佢唔多支持同其他在野黨合併。到咗9月，新嘅立憲民主黨終於成立，福島對於同新黨合併態度保守，但係另外三個國會議員就贊成社民黨同立民黨合併，而沖繩、大分、東京支部亦都傾向合併。到咗11月14號，社民黨開咗特別代表大會，最後容許想加入立民黨嘅議員離開社民黨，最後四個國會議員當中，得返福島瑞穗留喺社民黨，不過支持合併嘅照屋寬德後嚟縮沙，另外兩個議員就喺12月尾正式加入立民黨。

## 優勢地區
近年嚟，社民黨一路萎縮，依家嘅票倉主要集中喺九州嘅大分縣同埋沖繩縣，社民黨喺呢兩個縣有起碼10%得票。

## 選舉成績

#### 眾議院
財政司司長官邸

**財政司司長官邸**喺香港壽臣山壽山村道45號，喺1935年起。喺1990年被評為三級歷史建築，2009年12月18號改評為香港二級歷史建築。

大宅係一座兩層高嘅新喬治亞風格建築。官邸原本係周壽臣爵士夥拍大新公司嘅蔡昌所起嘅25座壽山村洋房之一，亦曾經係蔡昌嘅私人住宅，之後喺1938年賣咗畀L.Rondon and Co.Importers and Exporters嘅經理Mr. Heinrch Corra。1947年7月，香港政府用咗六萬八千元向Mr.Corra買入大宅，並改做財政司官邸。第一位喺大宅住嘅係戰後首任財政司霍勞士。直到1997年共有7任財政司係呢間官邸住過，唯獨喺1952年至1961年出任財政司嘅歧樂嘉例外。1995年曾蔭權出任財政司，成為首位華人入住呢間府邸。
麟峯文公祠

**麟峯文公祠**喺香港新界新田蕃田村，係蕃田村五間文氏公祠之一，係紀念新田文氏開山祖文世歌個仔第八世祖文佛保（名麟峯）而起，起祠嘅時間已無從考究，估計大概喺清朝嘉慶年間起，至今已有200幾年歷史。祠堂喺1983年被評為法定古蹟。

## 建築
麟峯文公祠係傳統嘅三進兩院式青磚建築，入口嘅大廳叫「吐書堂」，前進中門「吐書堂」牌匾係嘉慶丙寅年（1806年）嘅古物，由當時有「嶺南第一才子」之稱嘅宋湘所寫，中廳供奉歷代文氏祖先嘅神位，而後廳就設有廂房，三個廳堂中間設有兩個庭園。正門前面嘅台基同門框係用花崗石條砌成，屋脊呈船形，設有精緻嘅脊飾，斗拱上面有取材喺民間故事栩栩如生嘅精緻人物雕刻。

## 重修
喺文佛常祖司理熱心支持下，1983年3月4號麟峯文公祠正式評為法定古蹟。首次修葺費用由香港賽馬會資助，工程喺1987年完成。其後喺1995年再次修葺，全部工程費用由香港政府撥款資助。

## 用途
宗祠曾經用作更練嘅總部同教育村中弟子嘅地方。直至而家祭祖、節日慶典同父老聚會等嘅傳統用途仍然喺宗祠裏面舉行，延續新界固有嘅傳統。

## 參考

## 出面網頁
* 古物古蹟辦事處：麟峯文公祠
* 元朗新田麟峯文公祠

類:新田 (香港)
莘野文公祠

**莘野文公祠**喺香港新界新田蕃田村，喺18世紀中起，現已被評為香港二級歷史建築。呢間祠同惇裕堂文氏宗祠毗鄰，亦係蕃田村五間文氏宗祠其中之一。

莘野文公祠係文樂道堂嘅家祠，唔對外開放 。

## 參考

類:新界原居民

類:新田 (香港)
陳田錨

**陳田錨**（）係一位台灣高雄出身嘅政治人物同實業家，佢係高雄陳中和家族成員，阿爸陳啟清係高雄市前市長陳啟川嘅仔。

## 生平
1958年，當選高雄市議員，曾經擔任高雄市喺省轄市時期嘅第4屆到第7屆嘅市議員，並於第7屆擔任議長。高雄市改制為直轄市後，又再度獲選為高雄市議員，並連任咗4屆嘅議長。係高雄市議會歷史上任期最長嘅一位，亦曾經係得票最高嘅一位。卸下議長職務之後，就一直擔任總統府資政。

1989年，陳啟清病逝後，繼任台灣可口可樂公司董事長。

2018年3月7號下晝喺高雄市屋企辭世，享壽89歲。

## 風評
*儘管叱吒南台灣政壇三十年，陳田錨喺友人眼中，係謙和君子，而且人緣奇佳。無論民進黨同國民黨嘅政治人物都能夠同佢交好。

## 從商經歷
*除此之外，陳田錨亦係前任台灣大眾銀行嘅董事長，一共擔任咗15年。2007年由二細佬陳建平接棒。

## 家族
*陳田錨老婆黃淑惠，係前台南市參議會議長黃百祿嘅女。
*二仔陳建平曾經擔任過立法委員，而家係大眾銀行董事長。陳田錨獨生女陳怡君嫁畀國民黨元老谷正綱嘅仔、中衛發展中心董事長谷家恒。

## 參考

## 出面網頁
* 老幹新枝各崢嶸，高雄市議會。
* 力挺黃俊英 陳田錨、黃啟川現身，自由時報。
* 陳田錨交棒，凱雷入主大眾銀，台灣雅虎新聞。
* 大選走透透／高市南區／賣過禁書　躲過警總　郭大砲進軍立法院，東森新聞。

類:高雄人
新村 (廣州)

**新村**，喺廣州南郊，係海珠區嘅一條自然村，舊底屬番禺縣茭塘司。宋朝，馬、姚、劉三姓開村，而家村大姓係伍、黎、譚。1957年，新村簡家岡掘出五座墓。1958之後屬新滘公社紅衛大隊。1999年，改屬江海行政街。

## 古蹟
;神廟

;祠堂

;墓葬

## 攷
白靜

**白靜**（，*Bai Jing*，）係中國女演員，遼寧調兵山市（當時嗌鐵法區）人，中央戲劇學院表演系本科畢業。

2010年，白靜參演電影《鐵人》獲提名第30屆大眾電影百花獎最佳女主角；2011年獲第13屆中國電影表演學會獎金鳳凰獎。

2012年2月28號，白靜喺屋企畀老公周成海攞刀拮死。

2015年3月，白靜案「第三者」喬宇詐騙罪一審被判11年有期徒刑。

## 主要作品
### 參演電影
* 2010年：《功夫·詠春》 飾 嚴詠春
* 2009年：《走著瞧》 飾 彩鳳
* 2009年：《鐵人》 飾 郭小米
* 2009年：《花牆》 飾 葉子
* 2008年：《給你一生我的手》 飾 女衛生員
* 2008年：《見龍卸甲》 飾 劉備夫人

## 攷

## 出面網頁
* 

類:中國女演員

類:電視演員
類:中央戲劇學院舊生
類:被殺者
類:遼寧人
類:錫伯族人
靜
元崗村梁氏宗祠

**元崗村梁氏宗祠**喺香港新界元朗區八鄉元崗村，起好到而家大概有200年，用嚟舉行祭祀、點燈、秋祭等傳統儀式同梁氏族人議事嘅地方，2007年被評為法定古蹟。

## 史
元崗村梁氏族人嚟自廣東東莞，喺17至18世紀由12世祖梁國初帶同族人搬去新界，佢個仔梁大成之後定居喺元朗八鄉，並建立咗元崗村。而家梁氏宗祠係由「梁大成祖」所擁有。之後梁氏子孫繁衍至屏山橫洲、十八鄉大棠村同屯門順風圍一帶。

## 建築
元崗村梁氏宗祠係典型嘅清代兩進一天井式建築，正面牆身用花崗石同青磚砌成，正門上面石額刻住「梁氏宗祠」，兩邊掛咗「夏陽世澤 安定家聲」嘅對聯，牆頂上面有封簷板同中式壁畫裝飾，屋脊嘅灰塑用梅花、牡丹、蓮花同鰲魚等瑞獸同吉祥圖案做主題，山牆有精美嘅草尾灰塑裝飾。祠堂後面進明間設有安放歷代先祖神位嘅神龕，天井兩邊起咗廂房，右邊廂房設有喺喜慶活動時用嚟烹煮盆菜嘅廚房。

## 復修
梁氏宗祠嘅全面修復工程由古物古蹟辦事處同建築署負責監督，主要包括更換已損毀嘅木製構件同進行內外部翻新嘅工程，喺2006年完工，並擇吉日喺2007年6月29號舉行重修開光典禮。

## 參考／註

## 出面網頁
* 古物古蹟辦事處：元朗八鄉元崗村梁氏宗祠
* 香港歷史文物：新界八鄉元崗村梁氏宗祠
* 八鄉鄉事委員會：梁氏宗祠

類:大清建築
廈村鄧氏宗祠

**廈村鄧氏宗祠**，又叫**元朗鄧氏宗祠**、**友恭堂**，係香港一間祠堂，喺新界元朗廈村，喺2007年12月7號連同附屬建築物嘅**禮賓樓**同**友恭學校**，一齊被評為香港法定古蹟。

## 史
廈村鄧氏宗祠喺清朝乾隆十四年（1749年）動工起，乾隆十五年（1750年）起好。元朗廈村嘅鄧族起呢間祠嘅原因，係希望能夠紀念鄧洪贄同鄧洪惠兩位祖先嘅功勞。呢間祠曾分別喺道光十七年（1837年）同光緒九年（1883年）進行大規模嘅修葺。而鄰接鄧氏宗祠嘅禮賓樓同友恭學校，相信喺民國十三年（1924年）之前已經起咗。

## 建築
廈村鄧氏宗祠係三進兩院式建築設計：祖先神位供奉喺後進明間嘅木神龕裏面，中進就掛咗多塊功名牌匾，而後院亦起咗兩個廂房。佢嘅前中後進同廂房，都飾有用花卉圖案裝飾嘅精美檐板，有啲橫樑更雕刻咗精巧嘅傳統中式吉祥圖案。佢嘅主要建築結構，係用青磚牆同石柱支撐住木構瓦片天面，樑架上面裝有優美精緻嘅斗拱。

禮賓樓就由兩座建築物組成，之間被庭院分隔。佢嘅建築結構用青磚砌成，牆身支撐住用檁條同椽子構成嘅金字瓦面屋頂。佢嘅牆楣用花卉同幾何圖案嘅灰塑裝飾。佢嘅右邊堂依然保存住琉璃漏窗，兩邊就保存有一副灰塑對聯。樓裏面仍舊放咗供奉文昌同武曲嘅神龕。

友恭學校用青磚砌成，有兩組屋脊，飾有吉祥同幾何圖案嘅灰塑。校舍最初係一座三開間建築，直到1952年成為政府資助學校時，曾經加以擴建。佢嘅山牆上面仍然保存住草尾灰塑裝飾。

## 用途
廈村鄧氏宗祠係元朗廈村鄧族主要嘅祭祀同節慶活動嘅場所。每年嘅春秋二祭，同埋點燈等宗族傳統習俗，仍然喺祠裏面舉行。此外，間祠亦係舉行十年一屆嘅廈村太平清醮嘅重要場地。

禮賓樓原本係鄧族招待客人留宿嘅地方，大概喺1950年代用做友恭學校嘅教師宿舍。而友恭學校就係為當地細路提供教育而起。

## 參考
*〈元朗鄧氏宗祠評為歷史建築〉，《星島日報》，2008年12月8號
*〈廈村鄧氏宗祠評為歷史建築〉，《明報》，2008年12月7號
諸星清佳

係日本記者，男性，北海道札幌人。

## 生平
諸星清佳喺北海道釧路市出世，喺札幌市大。佢喺東京外國語大學中文系（日文：中国語学科）主修中國現代文學，讀書嘅時候試過寫咗一篇關於貧窮地區嘅調查報導，喺校刊發表。佢大學畢業論文嘅題目係《劉賓雁與中國嘅言論自由》。畢業之後佢試過做「北海道新聞」嘅記者，後來辭職去咗東京外國語大學研究院地域文化研究科讀博士前期課程，學習中國現代歷史同文化。1987年9月到1989年2月，佢喺武漢大學留學，1991年9月到1992年7月就喺北京大學。1998年11月到2001年1月，國立高岡短期大學情報産業系（現富山大學藝術文化系）地區商務専業（漢語）講師。

而今諸星做自由記者，係日本中國通。佢基本上支持中華人民共和國嘅改革開放政策，同時嚴厲批評毛澤東思想同埋日本嘅毛主義支持者（例如），又認為文化大革命係典型嘅法西斯運動。2007年前後，日本開始流行中國經濟崩潰論同中國崩潰論，而佢一路都否定呢啲睇法。諸星早就知道新疆有對維族嘅壓制情況，但本多勝一主編嘅《星期五周刊（日文：）》冇刊登諸星嘅報導。

## 部分作品一覽
### 調查報導
* 《》*（赤色夢醒：探索改革開放嘅中國）*，《》第12~21號（1994年2月4號～4月8號）
* 《》*（赤色夢醒：新疆維吾爾族篇）*，《季刊中国》№39（1994年冬季號）
* 《》*（聽下俾中國壓制嘅西藏嘅聲氣）*，《正論》2009年5月號

### 時評
* 《》*（第三勻矣：追悼劉賓雁）*，《東方》301（2006年3月）

### 著述
* 《》*（沉默國度嘅記者：劉賓雁與中國共產黨）*，（1992年12月）
* 《》*（中國深度報導：解放之夢與開放之現實）*，（1996年7月）
* 《》*（中國革命夢想破滅時：俾毛澤東氹咗落沓嘅人）*，（2000年1月）
* 《》*（今日嘅西藏：遠在拉薩）*，（2014年1月）

### 翻譯
* 《》*（劉賓雁報告文學作品集：〈在橋樑工地上〉及其它）*，（2004年7月）

## 睇埋
* 劉賓雁
* 西藏問題
* 中華人民共和國人權
* 中華人民共和國異見人士一覽
* 反右運動
* 文化大革命

## 参考

## 出面網頁
* 劉賓雁網壇
*本多勝一研究会

類:日本記者
任嬌

**任嬌**（；；），花名**細Angelababy**，係中國內地女演員同模特兒，遼寧鞍山人。佢由細學美術、跳舞同彈鋼琴，擅長肚皮舞、拉丁舞、爵士舞等。2013年因攞咗第42屆洲際小姐深圳賽區總決賽亞軍而出道，曾經拍過《鍾馗伏魔》、《半夜叫你別回頭》等劇集，亦參加過浙江衛視嘅《奔跑吧兄弟》（而家嘅《奔跑吧》）節目。

2017年10月16號凌晨4點幾被發現裸體陳屍喺蘇州一間酒店樓下草叢，當時落緊雨。嗰時曾經有言論話任嬌係從酒店13樓跳落嚟嘅，當時楊旭文在旁，但兩個月後，人民警察查明任嬌當時係因為飲酒一時失足。

## 攷

## 出面網頁
* 
* 
* 

類:中國女演員
類:中國模特兒
類:北京電影學院舊生
類:鞍山人
嬌
類:高空墮落死者
舊北區理民府

**舊北區理民府**（**Old District Office North**），香港昔日官署，喺大埔運頭角里，今為歷史古蹟，租畀香港童軍總會做會所。英國向大清租借新界之後起，以便接手原本新安縣縣官事務，初時有如新界首府，及後分南約北約，官署就處理北約，南約官署遷去中環。之後再**北約理民府**，再分大埔元朗，官署做**大埔理民府**，直至一九八三年先搬走。

一九八八年到二〇〇〇年撥作環境保護署大埔區分處。二〇〇二年，成為香港童軍總會新界東地域總部，改名**羅定邦童軍中心**（**Law Ting Pong Scout Centre**）。

一九八一年十一月十三號，評為香港法定古蹟。舊北區理民府係錯名，應叫做舊北約理民府。

## 史
一八九八年六月九號，英國駐華公使竇納樂爵士（Claude MacDonald，1852-1915），同大清李鴻章，北京簽署《展拓香港界址專條》。同年七月一號，新安縣深圳河以南，沙頭角河以南一大片地，連同大嶼山等離島，以及大鵬灣水域，租借畀英國，為期九十九年。一八九九年四月十七號，香港政府運頭角山上，行升旗禮，正式接收新界租地。座山英人叫旗桿山（Flagstaff Hill），亦稱圓岡（Contour）。

官署初期，治理新界中心，一九〇一年設田土司署（Land Office），後來叫大埔田土司署）。一九〇五年，為咗方便執行土地法例，將「District Land Office」分為兩個部門，其中之一係「Northern District」（北約理民府），座落喺大埔，管治新租地除咗新九龍同三個小島外嘅大部分地區。理民府嘅工作包括收稅、發牌、土地丈量、地區工程、司法仲裁、地方治安、排解糾紛、探測民情等。之後北約理民府分拆為大埔理民府同元朗理民府。

官署一九〇七年起，辦理新界北部，即荃灣以北嘅行政同土地註冊。同時附設郵局，直到重光，兼裁判司法庭，直到一九六一年。一九八三年先停用。

## 特色
理民府高踞山丘，原分南北，兩座單層，為咗適應天氣潮濕炎熱，東西立面都起咗寬敞嘅磚柱游廊同拱形門窗，整座用紅磚砌成，係廿世紀初典型殖民地建築物。二次大戰之後喺中間加建咗連結兩座，並喺北座加起多一層，整體上保持一貫古樸嘅外觀。喺裏面曾經放置咗砲仔一支，搬咗只剩砲架。

## 童軍中心同參觀
古蹟由香港童軍總會新界東地域租用。年中開放幾日畀市民參觀，平日朝早市民晨運，大家互不打擾。童軍總會為免影響運作，有保安措施，公眾人士只可以喺建築物圍欄外面影相同觀賞，倘若學校同非牟利團體對舊北區理民府有興趣，可去信童軍總會申請參觀，二〇一七年，總會每週平均安排一間學校參觀，至於市民，亦可以個人名義申請，批唔批就由總會決定。

File:OldDistrictOfficeNorth_ConjunctionBlock.jpg|中間加建連結部分
File:OldDistrictOfficeNorth_SouthBlock.jpg|南座維持單層建築
File:OldDistrictOfficeNorth_IntroSignage.jpg|舊北區理民府介紹銅牌
File:Scout_NTEastHQ_Signage.jpg|童軍新界東總部招牌
File:OldDistrictOfficeNorth_FrontVeranda.jpg|中座游廊
File:OldDistrictOfficeNorth_SouthVeranda.jpg|南座游廊
File:OldDistrictOfficeNorth_GunMount.jpg|空砲架
File:Scout_NTEastHQ_Pillar.jpg|童軍新界東總部立柱


## 註


* 《粉嶺》，陳國成主編，三聯書店（香港）有限公司，ISBN：962-04-2527-8


## 出面網頁

* 香港法定古蹟：舊北區理民府
* 理民府舊址保安驅遊客 - 東方日報
龍蝦灣石刻

**龍蝦灣石刻**係香港史前時期嘅石刻，喺新界西貢區清水灣半島龍蝦灣，喺1983年被評為香港法定古蹟。

龍蝦灣石刻喺1978年俾一班遠足人士發現。石刻喺一塊向東嘅岩石面上面，圖紋呈飄忽嘅幾何形狀，有部份現出鳥獸同眼睛嘅圖案。因為久經風化，圖紋已極之模糊。

然而，有啲學者認為呢啲圖紋純粹只係天然侵蝕所做成，爭論到而家都未完。

## 相

File:Lung Ha Wan Rock Carving 2.jpg|thumb|近睇龍蝦灣石刻上出嘅圖紋
File:Lung Ha Wan Rock Carving 3.jpg|thumb|由封罩保護住嘅龍蝦灣石刻
File:Lung Ha Wan Rock Carving 4.jpg|thumb|已被移除嘅石刻介紹


## 出面網頁
*古物古蹟辦事處 龍蝦灣石刻
滘西洲洪聖古廟

**滘西洲洪聖古廟**，又叫**西貢洪聖古廟**，喺香港新界西貢區滘西洲，喺清朝起。2000年獲得聯合國教科文組織亞太區文物古蹟保護獎優異項目獎，而家已評為香港法定古蹟。

## 史
榍據廟裏面嘅碑記推測，呢間廟最早喺1889年（光緒十五年）起。每年嘅洪聖誕，當地居民都會喺廟前面空地大肆慶祝。

呢間廟最近喺1999年修葺，用以恢復原貌，並獲得香港賽馬會資助，翌年完工。工程獲得聯合國教科文組織「亞太區2000年文物古蹟保護獎」傑出項目獎。2002年11月15號，古物古蹟辦事處評定古廟係香港法定古蹟。

## 建築
滘西洲洪聖古廟，兩進三開間，門廳設有擋中，正殿神壇供奉洪聖、財帛星君同水仙爺。

## 出面網頁
* 西貢滘西洲洪聖古廟
大廟灣刻石

**大廟灣刻石**，又叫**地堂咀刻石**，係香港最早有紀年嘅刻石，喺新界西貢區清水灣半島南部嘅大廟灣地堂咀，鄰近佛堂門一帶。石刻喺南宋咸淳十年（1274年）刻，記載咗當時**官富場鹽官嚴益彰**去到南北佛堂（即係東龍洲同大廟灣）遊覽，同埋嗰度附近嘅佛堂門天后古廟嘅歷史。呢嚿刻石喺1979年1月26號被評為香港法定古蹟。

大廟灣刻石喺1955年由一個叫余謙嘅建築師發現。石刻長約10呎、高約5呎，厚約5吋，刻咗108個字，分為9行，每行12個字。

## 碑文
原文（「□」係分辨唔到嘅字）：

## 出面網頁
*康樂及文化事務署 — 大廟灣刻石
*Google Map上大廟灣刻石嘅地點
香港浸信會神學院

**香港浸信會神學院**（）係香港浸信會聯會屬下嘅一間神學院，院址喺西貢北西澳年明路一號。

## 歷史
香港浸信會神學院嘅前身，係由基督教兩廣浸信會聯會喺廣州創辦嘅「兩廣浸信會聯會神道學校」。後嚟基於政局變遷，喺1950年被逼關閉神學院，由於香港浸信會教會缺乏傳道人服侍同發展教會，所以決定喺香港籌辦神學院，由林子豐擔任籌委會主席，並喺1951年正式成立香港浸信會神學院，劉粵聲牧師擔任第一任院長。1958年9月，院舍搬到何文田山道1號。1999年搬到西貢北西澳而家嘅校址。西澳院舍由新鴻基地產負責起，作為買入何文田山道地皮以發展住宅項目嘅代價之一。

## 課程
### 校本部課程
*神學學士
*道學碩士
*道學碩士（進修）
*宗教教育碩士
*基督教研究碩士
*神學碩士
*神學博士

### 校外課程
*信徒神學教育部課程
*遙距教育課程
*王劉燕容基督教崇拜與藝術教育中心課程
*教牧持續教育中心課程

## 出面網頁
*香港浸信會神學院
麻笏圍

**麻笏圍**（**Ma Wat Wai**），喺香港新界粉嶺龍躍頭老圍西北，係龍躍頭鄧族聚居嘅圍村，係龍躍頭「五圍六村」之一。圍門喺1994年11月25號被評為香港法定古蹟。

## 史
龍躍頭鄧族係由錦田鄧族分支出來嘅，原本叫「鬱蔥圍」嘅麻笏圍係鄧氏族人喺清乾隆年間（1736-1795年）所起。

## 結構
麻笏圍原本四面起咗圍牆環繞，四角都起咗更樓，但部分圍牆同四個更樓後來拆咗。原本叫「鬱蔥圍」嘅麻笏圍喺圍門上面紅粉石門額刻住「鬱蔥」二個字，意思係春蔥生長茂盛嘅地方，兩邊嘅對聯係「前環鳳水　後擁龍山」。麻笏圍嘅圍門向北，並裝咗連環嘅鐵門。圍裏面嘅房屋排列整齊，正中主巷嘅盡頭設有神壇供奉祖先。


File:The Name Plate of Ma Wat Wai.JPG|刻有「鬱蔥」二字嘅門額
File:The Iron Gate of Ma Wat Wai.JPG|麻笏圍連環鐵門


## 麻笏村
麻笏村喺麻笏圍嘅北面，係起咗大量新型村屋嘅新發展鄉村 。 

## 參考
* 《新界宗族文化之旅》，嚴瑞源編著，萬里書店，ISBN：962-14-2936-6

## 出面網頁
* 古物古蹟辦事處：麻笏圍門樓
* 麻笏圍地圖
衛道神學研究院

**衛道神學研究院**（）係香港一間神學院，由國際宣教協會、香港宣教會、香港循理會、基督教宣聖會香港區會、基督教協基會、救世軍港澳軍區、美國衛理教會等七個循道衛理公會團體聯合創辦，院址喺九龍大坑東棠蔭街五號八樓，香港宣教會恩磐堂嗰度。

## 歷史
衛道神學研究院喺2001年9月由國際宣教協會、香港宣教會、香港循理會、基督教宣聖會香港區會、基督教協基會、救世軍港澳軍區、美國衛理教會等七個衛理宗團體聯合創辦。衛道神學研究院秉承衛理宗嘅傳統，係一間超宗派嘅神學院，樂意服事各宗派裏面蒙神呼召、承擔事奉嘅信徒。持定神所託付嘅異象同使命，要為神嘅國度裝備有效用嘅教會領袖。

衛道神學研究院籌辦初期由各合辦團體代表共同策劃。2001年中，易啟年牧師擔任特委院長到2002年1月，又到得國際宣教協會雷宣福博士出任副院長，鼎力推動事工，學院得以平穩發展。2006年4月，衛道神學研究院董事會一致通過李保羅牧師由2006年9月1號開始擔任第一任院長。

## 課程
衛道神學研究院的課程主要分為兩大類，分別為「牧職領袖課程」、「信徒領袖課程」、「事工裝備課程」，轄下頒授多個學位：
;牧職領袖課程
*神學學士（Bachelor of Theology）
*道學碩士（Master of Divinity）
*道學碩士（教牧進修）（Master of Divinity in Pastoral Studies）

;信徒領袖課程
*基督教研究副學士（Associate of Christian Studies）
*基督教研究學士（Bachelor of Christian Studies）
*基督教研究碩士（Master of Christian Studies）
*教會事工碩士（Master of Church Ministry）

;事工裝備課程
*校牧碩士（Master of School Chaplaincy）
*教育碩士（校園牧關）（Master of Education in Pastoral Care）
*青少年牧關碩士（Master of Youth Ministry）
*青年宣教碩士（Master of Global Outreach Ministry）

## 出面網頁
*
*
*

## 參考
蓮花宮

**蓮花宮**（又叫 **大坑蓮花宮**）係香港一間觀音廟宇，喺香港島大坑蓮花宮西街，喺1981年列為一級歷史建築，2010年5月17號確定評級，2014年10月24號被評為香港法定古蹟。

## 史
蓮花宮喺清朝道光二十六年（1846年）起，並喺同治二年（1863年）重起成為而家嘅外貌。蓮花宮原本係曾氏家族嘅私人產業。1960年代因為管理唔好，一度成為區內嘅罪案據點。直到1975年，廟宇先交畀華人廟宇委員會打理，並喺1986年進行修葺。

蓮花宮嘅起成相傳係觀音大士曾經喺呢度顯靈，祝福當地嘅鄉郊漁民，而且觀音大士亦係坐喺蓮花上面下凡，所以嗰度嘅村民起咗一間廟嚟供奉觀音大士，祈求保佑出海做嘢平安豐收，喺傳說中，觀音貴為大慈大悲嘅菩薩，係「南海嘅守護神」，所以凡係出海打魚嘅漁民，都會將信仰寄託喺觀音同保佑生活安定之上。從歷史考究嚟講，蓮花宮嘅源起可追溯到廟裏面嘅一個銅鐘，呢個銅鐘係一個清朝官吏鄧貴清送嘅，詳盡冇考證起廟年份，以目前嘅考究顯示出最早嘅蓮花宮起源。

## 建築
蓮花宮嘅建築設計，結合咗傳統中國建築特色同香港本地文化，佢嘅裝飾設計甚富有中國建築風格。特別嘅係，蓮花宮嘅前半部起喺一個平台上面，用10至12呎高嘅支柱支撐。後半部就喺一塊巨石嘅上面，部份被廟裏面嘅外牆遮住。

蓮花宮嘅天花刻住用龍做主題嘅壁畫，相信同大坑舞火龍有關。另一方面，蓮花宮裏面燃點咗幾百枝蓮花燈，用以切合廟宇個名。

## 節慶
農曆2月19號、6月19號、9月19號、觀音誕

## 相

File:Album of Hongkong Canton Macao Amoy Foochow 044.jpg|thumb|250px|1870年代嘅大坑蓮花宮
File:Lin Fa Kung, Main Hall (Hong Kong).jpg|thumb|250px|大坑蓮花宮嘅主殿
File:Lin Fa Temple, Statue of the Goddess of Mercy (Hong Kong).jpg|thumb|250px|蓮花宮裏面供奉嘅觀音大士
File:Lin Fa Temple, inscription tablet (Hong Kong).jpg|thumb|250px|蓮花宮重修落成碑記
File:Lin Fa Kung Garden (Hong Kong).jpg|thumb|250px|喺蓮花宮東面後方嘅蓮花宮公園


## 參考書
*《入廟拜神/遊走香港廟宇》尹國棟著、知出版有限公司出版、ISBN 978-962-8983-46-9

## 出面網頁
*華人廟宇委員會: 大坑 '''蓮花宮''' (蓮花街)
戴夫法蘭高

**戴夫法蘭高**（**Dave Franco**，全名**David John Franco**，）係一位美國電影、電視劇演員。佢係演員占士法蘭高嘅細佬。

## 電影
* 2006年：《Frat Bros.》飾演 A.J.（短片）
* 2007年：《》飾演 足球員Greg
* 2007年：《》飾演 Sam
* 2008年：《夏菲米克的時代》飾演 Telephone Tree #5
* 2009年：《》飾演 Mark
* 2009年：《A Fuchsia Elephant》飾演 Michael（短片、監製）
* 2010年：《》飾演 Rich
* 2010年：《》飾演 Sully
* 2011年：《》飾演 後生嘅
* 2011年：《》飾演 Mark
* 2012年：《Would You》飾演 Dave（短片、編劇）
* 2012年：《》飾演 Eric Molson
* 2013年：《》飾演 Perry Kelvin
* 2013年：《非常盜》飾演 Jack Wilder
* 2014年：《》飾演 Wally（配音）
* 2014年：《》飾演 Pete Regazolli
* 2014年：《》飾演 Eric Molson（客串）
* 2015年：《》飾演 Mike Pancake
* 2016年：《》飾演 Pete Regazolli
* 2016年：《非常盜2》飾演 Jack Wilder
* 2016年：《極限挑機》飾演 Ian
* 2017年：《》飾演 Massetto
* 2017年：《荷里活爛片王》飾演 
* 2017年：《》飾演 （配音）
* 2018年：《》飾演 Seth
* 2018年：《》飾演 Levy
* 2019年：《》飾演 
* 2019年：《》飾演 David / Six
* 2020年：《奪命監》（監製、編劇、導演）
舊灣仔郵政局

**舊灣仔郵政局**喺香港香港島灣仔區皇后大道東221號，喺1912年至1913年間起，喺1915年3月1號啟用，係香港而家重存在邢歷史最悠久嘅郵政局建築。1990年將佢評為香港法定古蹟華僑日報，1990-02-01 第5頁，由環境保護署喺1993年開始改做**環境資源中心**──**環保軒**，展示關於環境保護嘅資料同圖片等。中心裏面展示嘅物件大多數係真實嘅古跡古物而非仿製品。2024年，佢又再改成**識「碳」館**，用嚟宣傳香港嘅碳中和。 

## 開放時間
*星期三至一：10:00-17:00
*星期二同公眾假期：休息

## 參考

## 出面網頁
*環境保護署灣仔環境資源中心
史提夫加維

**史提夫加維**（**Steve Carell**，出生名**Steven John Carell**，）係一位美國喜劇演員、監製、編劇、導演。
東方文德廣場

，簡稱**東方文德**，係中國廣東廣州一大型商場，2014年8月29號開業，位置喺越秀區文德路76號。

佢亦係廣州到華南地區第一間以文化功能做核心，將零售、休閒同餐饮整埋一齊嘅主題商業中心。有「廣州文化地產第一盤」嘅稱呼。

## 攷
* 东方文德广场——广州文化地产第一盘 网易房产

類:廣州嘅廣場
類:廣州嘅商場
前政務司官邸

**前政務司官邸**（）喺香港新界大埔元洲仔，由元洲仔里直入，喺1982年被評為香港法定古蹟，而家係世界自然（香港）基金會元洲仔自然環境保護研究中心嘅所在地。

## 史
1899年英國租借咗新界之後，決定以大埔做新界行政中心，所以當時嘅香港政府喺元洲仔起咗新界理民官官邸，並喺1905年完成。由於當時嘅元洲仔只係吐露港中嘅一個小島，同內陸只有一條基堤相連，所以亦設咗一個碼頭。1949年，建築物改做新界政務司官邸，曾經有15位政務司入住。1970年代起大埔發展成新市鎮，進行大規模嘅填海工程，使到元洲仔同內陸相連。1982年，呢座建築物被評為香港法定古蹟。自從由1985年升任為香港布政司嘅鍾逸傑搬出之後，政府就唔再將建築物用作官邸。1986年，呢座建築物就交由世界自然（香港）基金會發展成自然環境保護研究中心。

## 特色
前政務司官邸係典型傳統英國殖民地式建築。整座建築用紅色石灰同紅磚砌成，樓高兩層，並起咗游廊。另一個主要特色，就係屋頂設有一座燈塔，以前喺夜晚為吐露港行駛嘅船隻引航。

## 出面網頁
* 康樂及文化事務署 - 前政務司官邸
恩福聖經學院

**恩福聖經學院**（）係中國基督教播道會恩福堂喺2001年成立嘅一間神學院，院址喺九龍長沙灣長沙灣道789號恩福中心16樓。

## 歷史
自從播道會恩福堂成立以嚟，會眾人數不斷增長。為咗裝備同建立教會領袖，恩福堂喺2001年成立恩福聖經學院。學院嘅辦學宗旨係裝備蒙召全職事奉嘅信徒去牧養教會同去到有需要嘅工場做宣教士，另一方面係培育平信徒領袖，畀有志喺教會服事嘅信徒獲得完整嘅聖經同系統神學裝備，分擔牧養同教導嘅工作。

## 課程
*道學碩士
*神學學士課程
*跨文化宣教碩士課程
*跨文化宣教副學士課程
*聖經研究碩士
*聖經研究副學士
*普及聖經證書課程

## 出面網頁
*恩福聖經學院
電動滑板車

係種行走架生，個樣同滑板車差唔多，但入面有帶細功率嘅電摩打或偈嘅動力裝置響度。

呢種車係由美國嘅公司喺1915年介紹出嚟，重喺1921年由德國嘅公司負責整出佢嘅改良產品，但嗰時因產品比較落後而冇乜人用。直到2000年，由於佢被改良兼推出2～4隻硬細轆兼底盤可以折埋嘅塑膠品種而開始猛咁流行，而最高時速亦整到限制喺30km/h以內嘅品種。

## 參考
苔涌

**苔涌**，喺廣州南郊，係海珠區嘅一條自然村，舊底屬番禺縣茭塘司。而家村大姓係徐。1958之後屬新滘公社紅衛大隊。1999年，改屬江海行政街。

## 攷
江村頭

**江村頭**，亦寫**岡村頭**，喺廣州南郊，係海珠區嘅一條自然村，舊底屬番禺縣茭塘司。宋朝開村，大姓係崔。1938年，陳濟棠喺村南創勷勤大學。1958年之後屬新滘公社紅衛大隊，改名**石榴崗村**。1999年，改屬江海行政街。

## 攷
大塘村

**大塘村**，喺廣州南郊，係海珠區嘅一條自然村，舊底屬番禺縣茭塘司。村大姓係李、林、曹、蘇、馬。1958年之後，分屬新滘公社紅衛大隊同上橋大隊。1999年，改屬江海行政街。

## 攷
李艾佳

**李艾佳**（；；）係中國大陸嘅女演員，黑龍江哈爾濱人。2002年出道，曾經拍過《手心手背》、《中國結》、《李衛當官2》同埋《我們都是壞孩子》呢啲劇集而出名。期間亦攞過第一屆中國（三亞）國際電視廣告藝術節金椰子獎金獎。

李心敏喺2018年3月6號喺北京嘅住所因突發癌症而猝死咗，終年35歲。

## 攷
* 演員李艾佳因突發病於家中去世年僅36歲 中國新聞網 （2018-03-08）
* 演员李艾佳3月6日因病于北京家中去世 騰訊 （2018-03-08）

艾佳
類:黑龍江人
類:中國女演員
類:癌死者
類:猝死者
鶴咀燈塔

**鶴咀燈塔**又叫**德忌立角燈塔**（），係香港第一座燈塔，喺香港島南區鶴咀半島嘅鶴咀，喺2006年3月3號被評為香港法定古蹟。

## 史

香港成為英國的殖民地之後，水上交通變得更為繁忙，尤其是1869年蘇彝士運河開通咗之後。1867年，英國海軍測量師里德中校（Commander Reed）選址喺香港起燈塔，當時揀咗南丫島同南面嘅蚊尾洲（Gap Rock），但因為地點喺清廷管轄領土裏面，英方同清廷傾唔埋而取消。最後喺1873年3月揀咗鶴咀、青洲同黑角頭呢三個地方。於是起燈塔嘅工程隨即展開，鶴咀燈塔亦喺1875年4月16號完成啟用。造價15,000港元，起好時高17米，採用煤同石油氣燈，天朗氣清時訊號燈發出穩定嘅白光能夠照到23海里以外。燈塔並有看守員駐守。

1893年，喺橫瀾島嘅燈塔起好啟用，因此鶴咀燈塔就失去咗使用價值，最後喺1896年停止運作。期間曾經喺1905年計劃拆咗照明設施搬去青洲燈塔，以提升效能，但發現部件太大，唯有放棄，改為喺旁邊另起一座新嘅青洲燈塔。1975年，鶴咀燈塔重新啟用，並改做自動化操作。

鶴咀燈塔係香港第一座燈塔建築，喺香港海事史上佔有重要嘅地位，喺2000年被古物古蹟辦事處評為歷史建築，2006年獲升格為法定古蹟。

## 特色
鶴咀燈塔喺香港島東南角，係一座高9.7米白色嘅圓形石塔，燈塔嘅底座、拱形嘅門口同裏面嘅螺旋形樓梯都係用石塊砌成，入口嘅鐵門就刻咗幾何圖案。照明儀器係固定一級屈光鏡，用折射原理將光聚焦到中心，射出嘅白色燈光可遠至23海里外嘅水域。

## 參考

 
## 出面網頁
* 法定古蹟：鶴咀燈塔
郝柏林

**郝柏林**（）係中國理論物理學家，喺北平（依家嘅北京）出世。1959年喺蘇聯留學並畢業於烏克蘭哈爾科夫國立大學。1959年至1978年期間擔任中國科學院物理研究所實習研究員（1959年）、助理研究員（1963年）同研究員（1978年）。1961年至1963年期間，喺莫斯科大學同蘇聯科學院物理問題研究所作研究生。1978年擔任中國科學院理論物理研究所研究員（1978年－），副所長（1984年－1987年）同所長（1990年－1994年）。1980年佢被當選為中國科學院學部委員（院士）。1995年被當選為第三世界科學院院士。2005年擔任復旦大學教授以及美國聖菲研究所外聘教授。

郝柏林2018年3月7號喺北京離世，享年83歲。

## 參考

## 連出去
*復旦大學物理系人員名錄
*中國科學院
*聖菲研究所個人介紹
*歡迎訪問郝柏林嘅個人網頁！
*HaoBlog（郝柏林喺科學網嘅個人博客）

類:中國科學家
類:物理學家
類:中國科學院院士
二元運算

**二元運算**係一類數學運算，涉及到兩個變量，譬如四則運算（加、減、乘、除）就係典型嘅二元運算。

## 睇埋
*一元運算
交換律

**交換律**係二元運算嘅其中一個屬性，指運算數嘅次序交換咗都唔會影響結果。四則運算入面，加同乘都符合交換律，例如3+5=5+3，2\times5 = 5\times2咁，減同除就唔符合，例如3-4\neq 4-3，1\div 2\neq 2\div 1。

## 睇埋
*四元數
結合律

**結合律**（）係數學入面一個基本嘅代數性質，描述一個二元運算嘅運算次序唔影響結果。譬如：
:(2 + 3) + 4 = 2 + (3 + 4) = 9 \,
:2 \times (3 \times 4) = (2 \times 3) \times 4 = 24 .
具體嚟講，對於一個集合 S 同一個二元運算 \cdot，如果對所有 a, b, c \in S，有 (a \cdot b) \cdot c = a \cdot (b \cdot c)，噉呢個運算就滿足結合律。結合律係代數結構（例如羣、環、半羣）嘅核心性質之一，喺多數學同相關領域，例如電腦科學同物理學，都有廣泛應用。

## 定義
結合律係指一個二元運算 \cdot 喺集合 S 上面滿足以下條件：

(a \cdot b) \cdot c = a \cdot (b \cdot c)

其中 a, b, c 係 S 嘅任意元素。簡單嚟講，無論點樣喺運算中加括號，結果都唔會變。例如，先做 a \cdot b 再同 c 運算，或者先做 b \cdot c 再同 a 運算，結果都一樣。呢個性質令我哋就算唔寫括號：abc 個表達式都無任何歧意，確保運算次序靈活，係代數結構嘅重要基礎。

## 例子
唔同嘅數學運算同結構入面都有結合律，以下係一啲常見例子：

1. 加法：
 喺整數、實數或複數嘅加法運算，結合律成立。例如：
 (2 + 3) + 4 = 5 + 4 = 9，同 2 + (3 + 4) = 2 + 7 = 9。
 呢個性質適用於所有阿貝爾羣嘅加法運算。
2. 乘法：
 喺整數、實數或複數嘅乘法運算，結合律亦成立。例如：
 (2 \times 3) \times 4 = 6 \times 4 = 24，同 2 \times (3 \times 4) = 2 \times 12 = 24。
 矩陣乘法同樣滿足結合律，但要注意矩陣大小要匹配。
3. 函數複合：
 喺函數複合運算（記為 \circ），結合律成立。例如，對於函數 f, g, h，有：
 (f \circ g) \circ h = f \circ (g \circ h)。
 呢個性質喺變換羣同程式設計中好重要。
4. 反例：
 並非所有運算都滿足結合律。例如，減法唔滿足結合律：
 (5 - 3) - 2 = 2 - 2 = 0，但 5 - (3 - 2) = 5 - 1 = 4。
 除法同向量外積亦唔滿足結合律。

## 數學性質
結合律同其他代數性質（例如交換律、分配律）有密切關係，但佢哋唔係同一回事。以下係結合律嘅一些數學性質同意義：

* 靈活性：結合律容許喺多個元素嘅運算中自由調整括號位置，簡化計算。例如喺 a \cdot b \cdot c \cdot d，可以唔使明確指定運算次序。例如，(a \cdot (b \cdot (c \cdot d))) = ((a \cdot b) \cdot c) \cdot d。
* 代數結構：結合律係半羣嘅定義要求之一，喺羣、環同域等結構中都係必要條件。例如，任何羣運算（例如矩陣乘法）都必須滿足結合律。

## 相關概念

* 交換律：另一個二元運算性質，指 a \cdot b = b \cdot a。
* 分配律：描述運算之間嘅分配關係，例如 a \cdot (b + c) = a \cdot b + a \cdot c。
* 半羣：一個只要求結合律嘅代數結構。
* 羣論：結合律係羣嘅定義核心。

## 參考資料

## 外部連結

* 
*
轉軸傾角

**轉軸傾角**，簡稱**傾角**，係行星嘅自轉軸相對軌道平面嘅傾斜角度。唔同行星有唔同轉軸傾角，譬如地球嘅轉軸傾角大概係23.44°（23°26'）。轉軸傾角係產生季節變化嘅原因。
牛乳橋

**牛乳橋**，正名**義興橋**，舊日廣州省城外一橋，西關之內，喺十三甫，西關涌之上，是為西關八橋之一。大清時歸南海縣。

橋已毁，變清平路，相當今鍾秀南街口，和平西路稍南。

涌水自西來，過永寧橋直流，就到牛乳橋。舊日牛乳橋北，十三甫毓秀坊，橋南稍稍行，過安和里口，見三界廟，有戲臺。橋東，西關涌屈北，見大觀橋。

## 名
話說以前，西關農人，養牛揸奶，潮漲水滿入涌時，近橋處放牛入涌戲水，所以叫牛乳橋。大清嘉慶十七年，曾禁人放牛入涌，以免阻船通行。

## 註

類:廣州橋隧
東京攻略

《**東京攻略**》係套2000年上畫嘅港產片，由馬楚成執導，梁朝偉、鄭伊健、陳慧琳、張柏芝主演，用日本東京做背景。之後有套續集叫《韓城攻略》。
韓城攻略

《**韓城攻略**》係套2005年上畫嘅港產片，由馬楚成執導，梁朝偉、任賢齊、舒淇主演，用韓國首爾做背景。套戲係《東京攻略》嘅續集。

套戲拍緊嗰陣本嚟叫《**漢城攻略**》，撞啱嗰年韓國將「漢城」改名做「首爾」，片商就將片名嘅「漢城」改一隻字叫「韓城」，代表「韓國城市」嘅意思。

## 演員

## 出面網頁
*
*
*
*
*
*
*
1+1的幸福

《**1+1的幸福**》（）係香港電視廣播有限公司嘅娛樂清談節目，由汪明荃主持，由2017年1月22號到2月19號香港時間逢禮拜日20:30到21:30喺翡翠台播。節目每集安排唔同藝人情侶講相處之道。

## 每集內容

## 出面網頁
* 1+1的幸福 - 主頁 - tvb.com

## 電視節目變遷
三界廟

**三界廟**，唐人信仰廟宇，拜馮三界，即馮克利，保𧙗舟人平安。大明時廣西起，而三界廟好靈，舟人沿水立廟，借西江流入廣東，大清時廣州有三界廟三間。遠到東莞都有廟，水南村三界廟，有袁崇煥題字。
馮克利

**馮克利**，又稱**馮三界**，唐人神仙。大明廣西貴縣人。大明弘治時，入山採藥，同仙人捉棋，仙人送件無縫衣，返到屋企，發現過咗好多年，兒孫都唔喺度。馮克利講禍福好靈，大明時敕封遊天得道三界，到蒼梧江口羽化。所以人稱馮三界。

舟人見佢好靈，舟人就拜馮三界，沿江沿水立三界廟，經西江由廣西傳到廣東。

三界誕係馮三界嘅神誕，四月初四。
薯茸青菜湯

**薯茸青菜湯**，或者叫**青菜薯茸湯**，係隻源自葡萄牙嘅湯，配料主要用到薯茸同埋羽衣甘藍（青菜），再用欖油同鹽調味。
鮮蝦濃湯

**鮮蝦濃湯**係隻源自澳門嘅湯，由土生葡人參考馬六甲嘅喇沙演變出嚟，配料用到蝦、鹹蝦酸子同米粉，再用欖油同鹽調味。
馬介休

**馬介休**係葡萄牙嘅鹹魚，用鹽去醃鱈魚，好多葡萄牙食肆同埋澳門嘅葡式食肆都會供應馬介休整嘅菜式。
貝碧嘉

**貝碧嘉**（）係隻源自葡萄牙前殖民地果阿嘅甜品，亦喺另一前殖民地澳門風行。呢隻甜品似牛奶布甸，主要用到麵粉、糖、牛油、蛋黃同椰奶整。

## 趣聞
澳門曾經將「貝碧嘉」同「葡撻」等等嘅名向世畀氣象組織颱風委員會提議做西太平洋熱帶氣旋嘅名，其中「葡撻」呢個名畀香港天文台台長岑智明否決咗，原因係佢認為「葡撻」係甜品名，用嚟做颱風名覺得太搞笑，但係可能因為佢唔知「貝碧嘉」都係甜品名，所以無否決到「貝碧嘉」，噉就畀「貝碧嘉」過到骨，正式納入咗颱風名嘅名單。

## 參考
何福堂會所

**何福堂會所**係中華基督教會香港區會舊日嘅一間會所，喺香港新界屯門新墟一帶，佢曾經係香港達德學院嘅校舍。原址大部份建築已被拆咗改做住宅，只剩低馬禮遜樓因被評為香港法定古蹟而得以保留。

## 馬禮遜樓
馬禮遜樓喺1936年起，係當時中國抗日戰爭名將蔡廷鍇將軍嘅**瀧江別墅**嘅一部份。1946年至1949年，呢間建築物被用嚟做香港達德學院嘅校舍。1952年，倫敦傳道會（而家嘅世界傳道會）買咗呢度，用嚟做何福堂會所。1961年，傳道會將佢送畀中華基督教會香港區會，用嚟做退修嘅會所，翌年就喺佢嘅附近起中華基督教會何福堂書院。1999年，教會打算同發展商合作，將呢度改做住宅，並喺2003年3月正式向屋宇署申請拆樓。古物諮詢委員會認為馬禮遜樓具文物價值，因而使到政府從中介入，商討換地。2004年3月26號，馬禮遜樓正式列為香港法定古蹟。

馬禮遜樓擁有獨特嘅建築風格，中西合璧：既揀咗用上海式嘅批盪，亦用咗裝飾派藝術建築風格起。其中廡殿式嘅屋頂用中式青釉瓦片砌成，並喺四個角裝飾咗瑞龍。

## 參考

## 出面網頁
*康樂及文化事務署 - 何褔堂會所馬禮遜樓
麥當雄

**麥當雄**（，）係香港電影導演、編劇同監製，以整警匪片見稱。1970年代麗的電視（亞洲電視前身）監製、麗的電視第一台（後來嘅本港台）台長，多次收視打敗無綫。至1980年代成為電影監製，攞過第十一屆香港電影金像獎最佳編劇。

## 生平
麥當雄1949年喺英屬香港出世，出身喺亞洲電視嘅前身麗的電視。佢喺1962年考入聖若瑟書院，同劉松仁係同學。1969年喺香港聖若瑟書院畢業後，喺中西英文書院中學部教歷史科。至1970年同劉松仁一同加入麗的電視第五屆藝員訓練班，旋即轉投幕後。同期曾經喺1970年代香港電視黃金時期，麥當雄做麗的電視監製，主政麗的電視劇製作。早喺1974年佢開拍咗《十大奇案》就成功威脅無綫。之後開拍咗《大丈夫》、《大白鯊》、《鱷魚淚》、《天蠶變》等電視劇，都取得唔錯成績。

當其時麥當雄作風素以大膽見稱，如開拍《天蠶變》遇上主角鬧不和，麥當雄乃藉修改劇本乘機易角，引嚟轟動。後來無綫拍《楚留香》力抗《天蠶變》，麥當雄又以有限資源開拍咗八集週末劇《俠盜風流》，以穩住《天蠶變》收視。

當1981年麗的電視宣佈賣盤時，麥當雄適逢港產片崛起，投身電影界，成立咗自己嘅電影公司。佢監製嘅第一部電影《靚妹仔》就攞到佳績。到1984年《省港旗兵》更為麥當雄贏得台灣金馬獎最佳導演。

麥當雄多數以監製身份主導其電影創作，得《省港旗兵》等少數電影係由麥當雄親自導演，而日後較突出嘅作品例如《跛豪》、《三狼奇案》、《玉蒲團之偷情寶鑑》唔係以監製身份掛帥，就係出任編劇。佢啲作品多以警匪片、風塵片為題，有評者以「男盜女娼」來形容，題材上都多非原創，如《三狼奇案》係取材自1974年電影《天網》；《法內情》則續拍自吳思遠嘅《法外情》等等。不過相對於同期電影，麥當雄嘅作品都屬嚴謹、專業之作。當中《省港旗兵》曾為麥當雄獲得金馬獎最佳導演，亦喺2005年被選為百年內最佳一百部華語電影嘅第六名。佢嘅另一製作《跛豪》曾經獲得第十一屆香港電影金像獎最佳電影、最佳編劇，票房更創下3800萬港元佳績。由佢製作嘅三級色情電影《玉蒲團之偷情寶鑑》嘫香港同歐美地區亦受到唔少影迷歡迎。

隨著1990年代中後期港產片市道不景，公司幾乎冇任何出品，1998年麥當雄淡出電影製作，而改喺中國大陸經商。其最後一部電影係1997年上映嘅《黑金》。

## 攷

## 出面網頁
大西洋城

**大西洋城**（**Atlantic City**）係美國新澤西州大西洋縣嘅一個度假城市，出名係有賭場、海濱大道（木板路）、海灘。2010年，人口有39,558個。城市喺1854年5月1號成立。

大西洋城啟發咗棋盤遊戲「大富翁」嘅美國版。自1921年以來，大西洋城一直係美利堅小姐比賽嘅所在地。1976年，新澤西洲嘅選民將大西洋城嘅賭場合法化。第一間賭場喺兩年後開業。

## 文化藝術
2010年，HBO美國電視劇集《酒私風雲》（*Boardwalk Empire*）嘅背景設定喺禁酒時期嘅大西洋城，劇集令人對呢個城市有咗新嘅認識。主演係史提夫布斯美，劇集改編納爾遜莊臣嘅書《Boardwalk Empire: The Birth, High Times and Corruption of Atlantic City》裏面一個章節中關於歷史犯罪領袖（劇集裏面改名做「Enoch Thompson」）嘅故事。劇集喺紐約市嘅唔同地方拍攝，刻畫咗1920年代大西洋城嘅建築，同埋布置咗大西洋城木板路嘅場景。
小谷圍

**小谷圍**，古稱**小箍圍**，喺廣東番禺，家時屬廣州市番禺區新造鎮，原有北亭、南亭、南步、練溪、詩家山、鷺村、貝崗、穗石、郭塱、赤磡、大塱、大湴、新坑夾埋十三鄉。2000年代，政府要起廣州大學城，就滅咗九條村，上訪戶畀政府拉嗮去坐花廳。

2003年初，小谷圍島正係起緊廣州大學城，考古工作隊發現咗五代南漢時期嘅德陵同康陵遺址。康陵係南漢開國皇帝高祖劉龑嘅陵墓，而德陵就係佢阿哥劉隱嘅。
免治 (澳門菜)

**免治**係隻澳門菜式，顧名思義係用免治肉去整，材料可以用牛肉碎、豬肉碎，再用欖油同生抽調味。免治通常會配隻煎太陽蛋喺面頭，再送白飯食。

## 睇埋
*泰式肉碎煎蛋飯
鹹蝦酸子

**鹹蝦酸子**係隻源自澳門嘅醬，由土生葡人發明，係隻落咗羅望子（酸子）嘅鹹蝦醬，通常用嚟炆豬肉，亦係鮮蝦濃湯嘅其中一隻配料。
覲廷書室

**覲廷書室**，香港昔日一書室，即係私塾，喺屏山坑尾村，現為歷史古蹟。私塾一八七〇年落成，屏山鄧族廿二世祖香泉公，紀念亞爸覲廷公而起。書室栽培族中子弟，考科舉，取功名，提升家族地位。覲廷書室有雙重意義，教育子鐍，祭祀祖先。一九八一年，列入香港一級歷史建築，二〇〇九年十二月十八號，確定評級。

覲廷書室，屬兩進式。前進門廳，後進正廳，正廳供奉歷代祖先靈位，中間有庭院，兩邊有耳室。室內祖龕、斗拱、屏板、壁畫、屋脊裝飾、檐板同灰塑等，別具特色，當時工匠精心傑作。修葺覲廷書室，一九九一年完成，書室回復舊日光采。修葺費用，由香港賽馬會捐助。

**覲廷書室大門對聯：**

崇山毓秀，德澤流芳。

**覲廷書室南窗對聯：**

無心日出岫，有意月窺窗。

**覲廷書室生金土地對聯： **

門興官賜福，土旺地生金。

**覲廷書室側門對聯：**

竹報平安日，花開富貴春。

## 相

File:KunTingStudyHall02.jpg|覲廷書室嘅壁畫
File:KunTingStudyHall03.jpg|覲廷書室牆上嘅土地
File:KunTingStudyHall04.jpg|覲廷書室裏面
File:KunTingStudyHall05.jpg|覲廷書室裏面嘅崇德堂
File:KunTingStudyHall06.jpg|崇德堂裏面嘅靈位
File:KunTingStudyHall07.jpg|覲廷書室嘅閣樓
File:ChingShuHin02.jpg|同覲廷書室相連嘅樓房（清暑軒所在地）
File:Kun Ting Study Hall (Hong Kong).jpg|覲廷書室裏面天井兩邊嘅耳室之一


## 出面網頁
* 古蹟古物辦事處 — 覲廷書室
江李志豪

**江李志豪**係香港教育工作者同兒童文學作者，香港出世，原籍廣東東莞。

江太喺小學同中學教過，然後調去香港教育署輔導視學處，先後做過中文科首席督學、課程發展總主任同行政副總督學、香港教育學院柏立基分校院長等職，亦喺香港浸會大學教育學士課程嘅「兒童文學」選科做過兼職導師。

江太致力推廣閱讀嘅工作同埋從事兒童文學嘅寫作，幫手主辦兒童文學同閱讀課程，亦做過多個團體主辦嘅兒童文學創作比賽、兒童故事創作同兒童故事講述比賽同埋兒童播音劇比賽嘅評判，亦做過康樂及文化事務署文學藝術顧問。江太嘅筆名有「李晶」、「敏翔」、「劉蕙心」，著作包括《我自己會讀》叢書、《彩虹系列》叢書、《從此岸到彼岸》、《永不言遲》、《幫孩子打開閱讀之門》、《兒童情緒教育故事叢書》、《培養愛學習的孩子》、《孩子的第一位老師》同埋《親子共讀樂》等等。

## 攷
* 

類:香港女作家
類:香港教育家
類:祖籍東莞
志豪
牙轆

**牙轆**，而家多數叫**齒輪**，係一種機械零件，構造係有好多牙形喺個轆嘅外邊，透過將唔同齒輪組合，可以將傳遞嘅功率改變速度、力臂同方向。
坪

**坪**（、、）係面積單位，符號係py，源於日本傳統計量系統，主要喺日本、朝鮮半島同臺灣愛嚟計屋或者建築物用地嘅大細。明治時期嘅將1坪定義為400/121平方米。1坪係邊長6（1）嘅正方形嘅面積，約莫等如3.305 785 124平方米。

## 起源同定義
「坪」源於同佢等值嘅面積單位「步」。步係中國古代單位，周朝時步係表示成年男人兩個步幅嘅距離（先踏出右腳，再踏出左腳，一步就係指起點到左腳嘅距離），邊長一步嘅正方形嘅面積都叫做「步」，爾個係面積單位「步」最早嘅起源，當時一步嘅面積細過家下嘅面積，後來演變為等於邊長6尺嘅正方形嘅面積。

喺江戶時代，1坪等於2塊標準榻榻米嘅面積。而根據日本人對榻榻米嘅嚴格規定，2塊疊蓆合埋就係一個邊長一間（6日尺）嘅正方形。

去到明治時期，日尺嘅長度係\frac{10}{33} 米，所以1坪就係(6\times\frac{10}{33})^2平方米=\frac{400}{121}平方米≈3.305 785 124平方米；掉返轉頭，1平方米就等如\frac{121}{400}坪=0.3025坪。

## 日本之外嘅應用
坪本來係日本嘅單位。臺灣同朝鮮半島分別喺1895年同1910年畀日本佔領，坪亦被引進使用。臺灣同朝鮮半島用嘅「坪」同日本用嘅等值。

### 臺灣
1945年日本投降，國民政府接收臺灣，規定以平方米做法定計算單位，但係除徂部份政府文件同產權登記用平方米，臺灣民間重普遍以「坪」計屋同建築面積，至家下建築商廣告同房屋交易都以「坪」作為單位。

### 韓國
1961年韓國頒佈計量法，規定用國際單位制（公制）米，但係喺實際嘅土地、建築物買賣度重係經常用坪做單位，直至2007年7月韓國政府修訂計量法，繼續用「坪」等單位要罰錢，但民間一樣照用。

## 同「平」嘅分別
中國大陸口語入面嘅「平」或者「平米」唔係指「坪」，而係指「平方米」（m2）。

## 換算
坪或者步同其他面積單位嘅關係係：
* 1合 = 0.1坪
* 1勺 = 0.1合
* 1畝 = 30坪 ≈ 99.174平方米 ≈ 1公畝(a)
* 1反（段）  = 10畝 ≈ 991.74平方米 ≈ 10公畝
* 1町（町歩） = 10反 ≈ 9,917.4平方米 ≈ 1公頃(ha)

## 出面網頁
* Gov’t to crack down on those referring to land as ‘pyeong’，《韓民族日報》英文版，2007年6月23號 

類:面積單位 
類:日本文化
類:台灣文化
類:朝鮮文化
蝸桿傳動

**蝸桿傳動**（）係一種機械零件，由一條有螺紋嘅桿（**蝸桿**）同埋一個有螺紋嘅齒輪（**蝸輪**）組成，利用螺旋原理去減低轉速或者放大力臂。
力矩

**力矩**（**torque**）係力學上嘅一個概念，用嚟描述令一件物體旋轉嘅力量。可以用以下條式計：
:\boldsymbol \tau = \mathbf{r}\times \mathbf{F}\,\!，當中
*\boldsymbol \tau 就係力矩，係一個向量。
*\mathbf{r} 簡單講反映咗股作用力嘅位置。
*\mathbf{F} 係令件物體旋轉嗰股作用力。
*\times 係外積。
合股線

**合股線**（），又叫**捻線**，係紡織入面將兩條或者更多嘅線繞成一條線，比普通嘅線強韌襟用。
喱士

**喱士**（）係一種紡織品，指帶有疏竉花紋嘅布，傳統係用人手織，而家都可以用機械織。

## 睇埋
*網布
綟

**綟**或**纈**（），又叫**𢲈**（），書面叫做**繩結**，係一種架撐，用一條或者多條繩繞埋，日常生活好多範疇都用得到。
窩釘

**窩釘**（），又寫成**鍋釘**，或者叫**撞釘**、**拉釘**、**鉚釘**，係一種釘，用嚟永久固定工件，唔似得普通嘅釘或者螺絲噉比較容易還原。
緊固件

**緊固件**（；英文：fastener）係機械零件嘅一種，指啲專門用嚟將兩件（或者兩件以上）物體固定埋一齊，等呢啲物件唔會郁嘅零件，好似係螺絲、夾鉗、同埋釘呀噉。一般嚟講，用緊固件嘅用途在於整出非永久性嘅關節位－相對於好似係銲接呢一啲用嚟永久噉將物體定死埋一齊嘅技術。而為咗要達到呢個目的，緊固件基本上實會用一啲襟用嘅物料造，例如係不銹鋼或者碳鋼噉。

喺定義上，緊固件通常係指一啲喺組裝機械嗰陣先會用嘅零件（「專門」）：即係話好似繩、鎖鏈、磁石、或者保鮮紙等嘅物件，雖然都可以攞嚟將機械零件固定，但因為佢哋除咗「將多件機械物件固定」之外仲有好多唔同嘅用途，所以一般都唔會俾人歸類做緊固件；而且另一方面，好似繩同保鮮紙等嘅物件好多時都唔夠硬淨，唔能夠將物件定死唔郁。

用緊固件嘅一大好處係，機械部份固定咗之後仲可以改變：如果想將兩件用螺絲固定咗嘅機械部份拆開，個技術人員衹係需要拆啲螺絲落嚟；相比之下，如果嗰兩個部份用銲接、膠水、或者紅毛泥呢啲方法永久噉接駁埋一齊嘅話，要將佢哋分開基本上無可避免噉破壞佢哋。

## 常見嘅緊固件
*鈕扣
*拉鏈
*魚尾夾
*回形針
*大頭針
*釘書釘
*圖釘
*釘
*鉚釘
*螺絲、螺母同埋螺桿
*錨定螺栓（壁塞）
*法蘭
*橡筋
*魔鬼沾

## 標準同可追溯性
### ASME B18 嘅標準
美國機械工程師學會（American Society of Mechanical Engineers，ASME）推出咗幾種有關緊固件嘅標準。有啲係:
*B18.3 插座接起、膊頭部分、設置螺釘、同六角鍵（用英寸嚟量度）
*B18.6.1 木螺釘（用英寸嚟量度）
*B18.6.2 開槽頭接起嘅螺釘、方形頭組螺釘、同埋開槽冇頭設置螺釘（用英寸嚟量度）
*B18.6.3 機器螺釘、攻絲螺釘、同埋金屬驅動螺釘
*B18.18 品質保證（緊固件）
*B18.24 B18 緊固件產品嘅零件識別編號（PIN）代碼系統標準

### 軍事用途
美國同英國對緊固件有唔同標準。美國所用嘅螺釘、電源、同螺母並唔完全同英國版嘅可互換，所以唔會啱用喺嚟自英國嘅裝備嗰度。呢一點引致咗美國制定佢自身嘅軍事架生標準同規格（包括咗對緊固件嘅規格），而美國嘅獨特軍事緊固件規格好大程度上係因為二戰嘅緣故。

大多數軍事標準嘅一個關鍵要素係有可追溯性（traceability）。 簡單啲講，硬件製造商必須要能夠搵出啲貨件由邊度嚟，並且為進入供應鏈嘅部件提供可追溯性（例如係通過啲條形碼噉）。可追溯性用意在於幫助同確保啲人使用正確嘅零件，同埋喺成個製造過程嘅每一步都符合質量標準；此外，有咗可追溯性，啲人搵到唔合標準嘅零件嗰陣有得追溯返個源頭。

## 睇埋
*機械
*台灣國際扣件展

## 參考
*Parmley, Robert (1996). *Standard Handbook of Fastening and Joining* (3 ed.). McGraw Hill.

## 引咗

## 拎

*A Guide to Identifying Various Bolts and Fasteners.
*Fasteners 101.
*World-Leading Distributor of Fasteners: Würth Industry UK.
*FSC 5325 - Fastening Devices.